open-index/open-wikipedia-markdown huggingface dataset:
হাৰিয়ানা

**হাৰিয়ানা** (, ) ভাৰতৰ এখন ৰাজ্য। এই ৰাজ্যৰ উত্তৰে পঞ্জাব আৰু হিমাচল প্ৰদেশ আৰু পশ্চিমে আৰু দক্ষিণে ৰাজস্থান অৱস্থিত। পূবে যমুনা নদী, উত্তৰাখণ্ড আৰু উত্তৰ প্ৰদেশ। দিল্লী উত্তৰ, পশ্চিম আৰু দক্ষিণ – এই তিনি দিশৰ পৰা হাৰিয়ানাক আৱৰি আছে। এই কাৰণে হাৰিয়ানাৰ ৰাজ্যৰ বৃহৎ অংশ ভাৰতৰ ৰাষ্ট্ৰীয় ৰাজধানী অঞ্চলৰ অন্তৰ্গত। হাৰিয়ানাৰ ৰাজধানী চণ্ডীগড় এখন কেন্দ্ৰীয় শাসিত অঞ্চল আৰু পঞ্জাব ৰাজ্যৰো ৰাজধানী। সংস্কৃত ভাষাত হাৰিয়ানা শব্দৰ অৰ্থ “ঈশ্বৰৰ নিবাস“; এই শব্দটোৰ বুৎপত্তি সংস্কৃত “হৰি” (বিষ্ণুৰ আন এটা নাম) আৰু “অয়ন” (নিবাস) শব্দ দুটিৰ পৰা। আন এক মতবাদৰ মতে, সংস্কৃত “হৰিৎ” (সেউজীয়া) শব্দৰ পৰা এই নামৰ উৎপত্তি হৈছে; হাৰিয়ানা নাম এই ৰাজ্যৰ বৃহৎ হৰিৎ তৃণক্ষেত্ৰৰ পৰা আহিছে।

## ইতিহাস
সুদূৰ অতীতত বৰ্তমান হাৰিয়ানা ভূখণ্ড উত্তৰ ভাৰতৰ কুৰু ৰাজ্যৰ অন্তৰ্গত আছিল। খ্ৰীষ্টীয় দ্বাদশ শতাব্দীত অপভ্ৰংশ লেখক বিবুধ শ্ৰীধৰৰ ৰচনাত *হাৰিয়ানা* নামৰ উল্লেখ পোৱা যায়।
প্ৰাচীন কালত এই ৰাজ্য অধুনালুপ্ত সৰস্বতী নদীৰ পাৰত বিকশিত সিন্ধু সভ্যতা আৰু বৈদিক সভ্যতাৰ এটি অংশ আছিল। ভাৰতৰ ইতিহাসৰ অনেক দিশ নিৰ্ণায়ক যুদ্ধ এই অঞ্চলতে সংঘটিত হৈছে। ইয়াৰে ভিতৰত বিশেষভাবে উল্লেখনীয় মহাভাৰতত উল্লিখিত কুৰুক্ষেত্ৰৰ কুৰুক্ষেত্ৰ যুদ্ধ আৰু পানিপথৰ তিনিখন যুদ্ধ। ব্ৰিটিছৰ আমোলত হাৰিয়ানা ব্ৰিটিছ পঞ্জাব প্ৰদেশৰ অন্তৰ্ভুক্ত আছিল। ১৯৬৬ চনত ভাষাৰ ভিত্তিত ভাৰতৰ সপ্তদশ ৰাজ্য হিচিপে হাৰিয়ানাৰ আবিৰ্ভাৱ ঘটে। বৰ্তমান এই ৰাজ্য দেশৰ অন্যতম প্ৰধান খাদ্যশস্য আৰু দুগ্ধ উৎপাদক ৰাজ্য। ১৯৬০ দশকৰ ভাৰতৰ সেউজ বিপ্লৱৰ মাধ্যমত খাদ্য শস্য উৎপাদনত স্বনিৰ্ভৰশীলতা অনাৰ প্ৰয়াসৰ ক্ষেত্ৰত হাৰিয়ানা ৰাজ্যেৰ নাম বিশেষ ভাবে উল্লেখযোগ্য।

## অৰ্থনীতি
হাৰিয়ানা ভাৰতৰ অন্যতম ধনী ৰাজ্য। এই ৰাজ্যৰ জনমুৰি আয় ৬৭,৮৯১ টকা; যি ভাৰতৰ তৃতীয় সৰ্বাধিক। তদুপৰি দেশৰ সৰ্বাধিক সংখ্যক গ্ৰামবাসী কোটিপতি এই ৰাজ্যত বাস কৰে। ১৯৭০ৰ দশকৰ পৰা এই ৰাজ্য কৃষি আৰু শিল্প বিশেষত উন্নতিসাধনৰ সূত্ৰপাত ঘটে। বৰ্তমান হাৰিয়ানা কেৱল ভাৰতেই নহয়, সমগ্ৰ দক্ষিণ এছিয়াৰ অন্যতম সম্পদশালী অঞ্চল হিচাপে পৰিগণিত হৈছে। ভাৰতত যাত্ৰীবাহী গাড়ী, দ্বিচক্ৰযান আৰু ট্ৰেক্টৰৰ বৃহত্তম উৎপাদক হল হাৰিয়ানা। ২০০০ চনৰ পৰা এই ৰাজ্যেৰ জনমুৰি বিনিয়োগ দেশৰ ভিতৰতে সৰ্বাধিক। গুৰুগ্ৰাম চহৰ বৰ্তমানে তথ্য প্ৰযুক্তি আৰু অট'মোবাইল শিল্পকেন্দ্ৰ হিচাপে সুনাম অৰ্জন কৰিছে। ভাৰতৰ বৃহত্তম অট'মোবাইল উৎপাদক মাৰুতি উদ্যোগ আৰু বিশ্বৰ বৃহত্তম দ্বিচক্ৰযান উৎপাদক হিৰ' হণ্ডাৰ প্ৰধান কেন্দ্ৰ গুৰুগ্ৰামত অৱস্থিত। পাণিপথ, পঞ্চকুলা আৰু ফৰিদাবাদো ৰাজ্যৰ অন্যতম শিল্পকেন্দ্ৰ। পাণিপথ তেল শোধনাগাৰ দক্ষিণ এছিয়াৰ দ্বিতীয় বৃহত্তম শোধনাগাৰ। তদুপৰি এই ৰাজ্য পুৰণি কিছু ইস্পাত আৰু বস্ত্ৰশিল্প কেন্দ্ৰ বিদ্যমান।

## জনগাঁথনি
হাৰিয়ানাৰ অধিবাসী প্ৰধান জাতিগোষ্ঠী হ'ল জাট। হাৰিয়ানাৰ ৰাজনীতি জাট জাতিৰ দ্বাৰাই মূলত পৰিচালিত হয়। এই ৰাজ্যৰ প্ৰধান ৰাজনৈতিক দলসমূহ হ'ল ভাৰতীয় ৰাষ্ট্ৰীয় লোক দল, হাৰিয়ানা জনহিত কংগ্ৰেছ, ভাৰতীয় জনতা পাৰ্টী, বহুজন সমাজ পাৰ্টী। ৰাজ্যৰ অন্যান্য জনগোষ্ঠীৰ ভিতৰত উল্লেখযোগ্য আহীৰ, পঞ্জাবী, গুজ্জৰ, আগৰৱাল, ৰোৰ, ব্ৰাহ্মণ, ৰাজপুত আৰু চাইনি। হাৰিয়ানাৰ জনসংখ্যাৰ ৯০ শতাংশ হিন্দু, ৬.২ শতাংশ শিখ, ৪.০৫ শতাংশ মুছলমান আৰু ০.১ শতাংশ খ্ৰীষ্টান।

## তথ্য সংগ্ৰহ

শ্ৰেণী:ভাৰতৰ ৰাজ্য
*
জ্ঞান বিজ্ঞান একাডেমী

** জ্ঞান বিজ্ঞান একাডেমী ** (***Gyan Vigyan Academy***) অসমৰ লগতে সমগ্ৰ উত্তৰ-পূৰ্বাঞ্চলৰ ভিতৰতে আগশাৰীৰ কনিষ্ঠ মহাবিদ্যালয়। এইখন মহাবিদ্যালয় ২০০৭ চনত ডিব্ৰুগড়ৰ বৈৰাগীমঠত প্ৰতিষ্ঠা কৰা হয়। মহাবিদ্যালয়খন *জ্ঞান বিজ্ঞান একাডেমী 'চাইটিয়ে* পৰিচালনা কৰে। উক্ত চ'চাইটিখন *চ'চাইটি আইন ১৮৮০ৰ* অন্তৰ্ভুক্ত। বিদ্যালয়খনৰ পৰিচালক হৈছে অনুজ কুমাৰ বৰপুজাৰী  আৰু বৰ্তমানৰ
অধ্যক্ষ হৈছে ৰাজীৱ চাহু। বিদ্যালয়খন ব্যক্তিগত খণ্ডৰ অন্তৰ্গত।

## অৱস্থান আৰু চৌহদ
ডিব্ৰুগড় চহৰৰ মাজ মজিয়াৰ বৈৰাগীমঠত অৱস্থিত। বিদ্যালয়খনৰ সন্মুখতে আছে ঐতিহাসিক কনভয় ৰ'ড। জ্ঞান বিজ্ঞান  ডিব্ৰুগড় ৰেল ষ্টেচনৰ নিচেই কাষত অৱস্থিত।

সকলো সা-সুবিধাৰে ভৰা জ্ঞান বিজ্ঞানত  আধুনিক পৰীক্ষাগাৰ আৰু পুথিভৰাঁল আছে। তদুপৰি বিভিন্ন প্ৰতিযোগিতামূলক পৰীক্ষা, যেনে: JEE (Mains আৰু Advance), AIIMS, NIFT, CLAT, Assam CEE ইত্যাদি আৰু বিভিন্ন উচ্চশিক্ষা প্ৰতিষ্ঠানত নামভৰ্তিৰ বাবে ইয়াৰ ছাত্ৰ-ছাত্ৰীক প্ৰশিক্ষণ আৰু কেৰিয়াৰ গাইডেন্স দিয়া হয়।
## শিক্ষা
জ্ঞান বিজ্ঞান একাডেমীয়ে বিজ্ঞান, বাণিজ্য আৰু কলা - এই তিনিটা বিভাগৰে উচ্চতৰ মাধ্যমিকৰ পাঠদান কৰা হয়। ই অসম উচ্চতৰ মাধ্যমিক শিক্ষা সংসদৰ অন্তৰ্ভুক্ত।
## তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
শ্ৰেণী:ডিব্ৰুগড় জিলা
ডিব্ৰুগড় হনুমানবক্স সুৰজমল কানৈ মহাবিদ্যালয়

** ডিব্ৰুগড় হনুমানবক্স সুৰজমল কানৈ মহাবিদ্যালয়** ১৯৪৫ চনৰ ১৫ জুনত ডিব্ৰুগড়ৰ কদমনিত প্ৰতিষ্ঠা কৰা হৈছিল। মহাবিদ্যালয় খনৰ স্নাতক মহলা ডিব্ৰুগড় বিশ্ববিদ্যালয় আৰু উচ্চতৰ মাধ্যমিক পাঠ্যক্ৰম অসম উচ্চতৰ মাধ্যমিক শিক্ষা সংসদৰ অন্তৰ্ভুক্ত। ড॰ সৰ্বপল্লী ৰাধাকৃষ্ণণ ডাঙৰীয়াই এই মহাবিদ্যালয় উদ্বোধন কৰিছিল। প্ৰথমে এই মহাবিদ্যালয় *ডিব্ৰুগড় মহাবিদ্যালয়* নামেৰে জনাজাত আছিল। পিছলৈ ১৯৫৭ চনত এই মহাবিদ্যালয় খনৰ দাতা **হনুমানবক্স সুৰজমল কানৈ**ৰ নামেৰে নামকৰণ কৰা হয়। 

## অৱস্থান
মহাবিদ্যালয়খন ডিব্ৰুগড়ৰ কদমনিৰ কেশৱ চন্দ্ৰ গগৈ পথত অৱস্থিত। ৩৭ নং ৰাষ্ট্ৰীয় ঘাইপথ মহাবিদ্যালয় খনৰ কাষেৰে পাৰ হৈ গৈছে। ডিব্ৰুগড় ৰেল ষ্টেচন আৰু ডিব্ৰুগড় বিমানবন্দৰ মহাবিদ্যালয় খনৰ পৰা ক্ৰমে ৫ আৰু ১৬ কিঃমিঃ নিলগত অৱস্থিত। 
## শিক্ষা

মহাবিদ্যালয়খনে কলা আৰু বিজ্ঞান শাখাত দুবছৰীয়া উচ্চতৰ মাধ্যমিক আৰু তিনি বছৰীয়া স্নাতক পাঠ্যক্ৰম আগবঢ়ায়। উচ্চতৰ মাধ্যমিক পাঠ্যক্ৰম অসম উচ্চতৰ মাধ্যমিক শিক্ষা সংসদ আৰু স্নাতক পাঠ্যক্ৰম ডিব্ৰুগড় বিশ্ববিদ্যালয়ৰ অধীনত। 

## বিভাগ সমূহ

* ইংৰাজী বিভাগ (English Department)
* অসমীয়া বিভাগ (Assamese Department)
* বাংলা বিভাগ (Bengali Department)
* সংস্কৃত বিভাগ (Sanskrit Department)
* শিক্ষা বিভাগ (Education Department)
* অৰ্থনীতি বিভাগ (Economics Department)
* বাণিজ্য বিভাগ (Commerce Department)
* ইতিহাস বিভাগ (History Department)
* ৰাজনীতি বিজ্ঞান বিভাগ (Political Science Department)
* নৃতত্ত্ব বিভাগ (Anthropology Department)
* ভূগোল বিভাগ (Geography Department)
* দৰ্শন বিভাগ (Philosophy Department)
* হিন্দী বিভাগ (Hindi Department)
* গণিত বিভাগ (Mathematics Department)
* উদ্ভিদবিজ্ঞান বিভাগ (Botany Department)
* প্ৰাণী বিজ্ঞান বিভাগ (Zoology Department)
* ৰসায়ন বিভাগ (Chemistry Department)
* পদাৰ্থ বিজ্ঞান (Physics Department)
* কম্পিউটাৰ বিজ্ঞান বিভাগ (Computer Science Department)
* পৰিসংখ্যা বিজ্ঞান বিভাগ (Statistical Science Department)
## তথ্য সংগ্ৰহ

## বহিঃ সংযোগ
*কানৈ মহাবিদ্যালয়

শ্ৰেণী:অসমৰ মহাবিদ্যালয়সমূহ
শ্ৰেণী:ডিব্ৰুগড় জিলা
শিহু

**শিহু** (; বৈজ্ঞানিক নাম: *Platanista gangetica gangetica*)  ভাৰত, বাংলাদেশ, আৰু নেপালৰ নদীত পোৱা   ডলফিনৰ এক প্ৰজাতি। এই ডলফিনৰ প্ৰজাতি সাধাৰণতে গঙ্গা নদী আৰু ব্ৰহ্মপুত্ৰ নদ আৰু বাংলাদেশ আৰু নেপালত প্ৰৱাহিত ইহঁতৰ উপনদী সমূহত দেখা যায়।  ভাৰত চৰকাৰে ২০০৯ চনৰ ৫ অক্টোবৰত শিহুক জাতীয় জলচৰ প্ৰণী হিচাপে  স্বীকৃতি দিছে।

তদুপৰি ২০১৬ চনত শিহুক অসমৰ গুৱাহাটী মহানগৰীৰ শুভংকৰ হিচাপে  স্বীকৃতি দিয়ে।

## বৰ্ণনা
শিহু এক প্ৰকাৰৰ নেত্ৰহীন জলচৰ স্তন্যপায়ী প্ৰাণী। ইয়াৰ ঘ্ৰাণ শক্তি অতি প্ৰৱল। বিলুপ্ত প্ৰায় এই জীৱৰ ভাৰতত সংখ্যা ২০০০ তকৈয়ো কম। ইয়াৰ বিলুপ্তিৰ মূখ্য কাৰণ হ'ল - গংগা তথা আন নদীৰ প্ৰদূষণ, নদীবান্ধৰ নিৰ্মাণ আৰু চিকাৰ। ইহঁতৰ চিকাৰ মূলতঃ তেলৰ বাবে কৰা হয়। আন মাছ ধৰিবলৈ শিহুৰ তেল ব্যৱহাৰ কৰা হয়। উত্তৰ প্ৰদেশৰ নৰোৰা আৰু বিহাৰৰ পটনা চাহাব আৰু উত্তৰ-পূৱ ভাৰতৰ কিছু অঞ্চলত হে কেইটামান শিহু বাচি আছে।  

শিহুয়ে শব্দৰ প্ৰতিধ্বনিৰ সহায়ত স্থান নিৰুপন আৰু ঘ্ৰাণ শক্তিৰ দ্বাৰা নিজৰ চিকাৰ আৰু খাদ্য বিচাৰে। শিহু সম্পূৰ্ণ মাংসভোজী প্ৰাণী। এই প্ৰাচীন জীৱ ভাৰতত প্ৰায় ১০ কোটি বছৰ আগৰ পৰা আছে।   মাইকী শিহু মতাতকৈ আকাৰত দীঘল।  শিহুৰ জীৱনকাল প্ৰায় ৩০ বছৰ। শিহুৰ সংৰক্ষণৰ বাবে বহু বছৰ পূৰ্বে সম্ৰাট অশোকে ব্যৱস্থা লৈছিল।  ১৯৯৬ চনত আন্তৰ্জাতিক পৰিবেশ সংৰক্ষণ পৰিষদে শিহুক বিলুপ্ত প্ৰায় জীৱ ৰূপে স্বীকৃতি দিছে।

অসমৰ ডিব্ৰু-ছৈখোৱা ৰাষ্ট্ৰীয় উদ্যানত শিহু পোৱা যায়।
## তথ্য সংগ্ৰহ

## বহিঃ সংযোগ

* Video of 10 Dolphin Sitings by Humbal 
* ARKive - images and movies of the ganges river dolphin ''(Platanista gangetica)'' 
* Convention on Migratory Species page on the Ganges River Dolphin 
* Walker's Mammals of the World Online - Ganges River Dolphin 
* Whale & Dolphin Conservation Society (WDCS)
* World Wide Fund for Nature (WWF) - species profile for the Ganges River dolphin
* WDCS: dolphins and whales of west indi ocean 
শ্ৰেণী:ভাৰতৰ ৰাষ্ট্ৰীয় প্ৰতীক
শ্ৰেণী:স্তন্যপায়ী প্ৰাণী
শ্ৰেণী:জলচৰ প্ৰাণী
শ্ৰেণী:অসমৰ স্তন্যপায়ী বন্যজন্তু
বিশ্ববিদ্যালয় অনুদান আয়োগ

**বিশ্ববিদ্যালয় অনুদান আয়োগ** ভাৰতৰ কেন্দ্ৰীয় চৰকাৰে স্থাপন কৰা এটি বিধিবদ্ধ সংস্থা। ১৯৫৬ চনত বিশ্ববিদ্যালয় অনুদান আয়োগ গঠন কৰা হয়। ভাৰতৰ বিশ্ববিদ্যালয সমূহৰ মাজত সংহতি স্থাপন, মান নিৰ্ণয় আৰু পৰিচৰ্যা ইয়াৰ কাম। বিশ্ববিদ্যালয় অনুদান আয়োগে ভাৰতৰ বিশ্ববিদ্যালয় সমূহক অনুমোদন দিয়ে আৰু চৰকাৰী বিশ্ববিদ্যালয় আৰু মহাবিদ্যালয় সমূহক অৰ্থসাহায্য প্ৰদান কৰে। ইয়াৰ প্ৰধান কাৰ্য্যালয় নতুন দিল্লীত অৱস্থিত। পুনে, ভূপাল, কলকাতা, হায়দৰাবাদ, গুৱাহাটী আৰু বেংগালুৰুত ইয়াৰ ছয়টা আঞ্চলিক কাৰ্য্যালয় অৱস্থিত।

## ইতিহাস
স্বাধীনতাৰ পিছতে ১৯৪৮ চনত ডঃ এছ ৰাধাকৃষ্ণাণৰ অধ্যক্ষতাত বিশ্ববিদ্যালয় শিক্ষা আয়োগ গঠন কৰা হৈছিল "ভাৰতীয় বিশ্ববিদ্যালয় শিক্ষা সম্পৰ্কে প্ৰতিবেদন প্ৰস্তুত কৰাৰ আৰু দেশৰ বৰ্তমান আৰু ভৱিষ্যতৰ প্ৰয়োজন আৰু আকাংক্ষাক সমৰ্থন কৰাৰ বাবে উন্নতি আৰু বিস্তাৰ কৰাৰ প্ৰস্তাৱ প্ৰদান কৰাৰ" উদ্দেশ্যে। এই আয়োগে পৰামৰ্শ দিছিল যে বিশ্ববিদ্যালয় মঞ্চ সমিতিটোক পুনৰ গঠন কৰা হওক আৰু ইয়াক ইউনাইটেড কিঙডমৰ বিশ্ববিদ্যালয় মঞ্চ আয়োগৰ মডেলত এক পূৰ্ণ-সময়ৰ অধ্যক্ষ আৰু অন্য সদস্যসকলক খ্যাতনামা শিক্ষাবিদসকলৰ মাজৰ পৰা নিযুক্তি দিয়াৰ পৰা গঠিত কৰা হওক।

১৯৫২ চনত কেন্দ্ৰীয় চৰকাৰে নিৰ্ণয় গ্ৰহণ কৰে যে কেন্দ্ৰীয় বিশ্ববিদ্যালয়সমূহ আৰু অন্যান্য বিশ্ববিদ্যালয় আৰু উচ্চ শিক্ষাৰ প্ৰতিষ্ঠানসমূহলৈ ৰাজহুৱাৰ্থ ফাণ্ডৰ পৰা অনুদান বিতৰণৰ সকলো বিষয়সমূহ বিশ্ববিদ্যালয় মঞ্চ আয়োগলৈ প্ৰেৰণ কৰা হওক। ফলস্বৰূপে, ১৯৫৩ চনৰ ২৮ ডিচেম্বৰত তেতিয়াৰ শিক্ষামন্ত্ৰী, প্ৰাকৃতিক সম্পদ আৰু বৈজ্ঞানিক গৱেষণা মন্ত্ৰী শ্ৰী মওলানা আবুল কালাম আজাদৰ দ্বাৰা বিশ্ববিদ্যালয় মঞ্চ আয়োগ (ইউ জি চি) আনুষ্ঠানিকভাৱে উদ্বোধন কৰা হৈছিল।

কিন্তু ইউ জি চি আনুষ্ঠানিকভাৱে ১৯৫৬ চনৰ নৱেম্বৰ মাহত সংসদৰ আইনৰ দ্বাৰা ভাৰত চৰকাৰৰ এক আইনগত সংস্থা হিচাপে প্ৰতিষ্ঠা কৰা হৈছিল বিশ্ববিদ্যালয় শিক্ষাৰ সমন্বয়, নিৰ্ধাৰণ আৰু মানদণ্ডৰ ৰক্ষণাবেক্ষণৰ বাবে। ইউ জি চিৰ কাৰ্যালয়সমূহ দিল্লীৰ তিনিখন স্থানত অৱস্থিত: নৱ দিল্লীৰ বাহাদুৰ শাহ জাফৰ মাৰ্গ, ৩৫, ফিৰোজ শ্বাহ ৰোড আৰু দিল্লী বিশ্ববিদ্যালয়ৰ দক্ষিণ কেম্পাছ।

## বিশ্ববিদ্যালয়ৰ ভাগসমূহ

## বিশ্ববিদ্যালয় অনুদান আয়োগ আইন, ১৯৫৬
বিশ্ববিদ্যালয় অনুদাশ আয়োগ আইন, ১৯৫৬ আৰু আইনৰ অধীনৰ নিয়মাবলী আৰু বিধি

এই প্ৰকাশন ইউ জি চি আৰু ভাৰত চৰকাৰৰ দিশ আৰু নিয়ন্ত্ৰণৰ অধীনত মুদ্ৰিত হৈছে আৰু ভাৰত চৰকাৰক ইউ জি চি আইন, ১৯৫৬ আৰু আইনৰ অধীনৰ নিয়মাবলী আৰু বিধিৰ এই প্ৰতিলিপিত পুনঃমুদ্রিত সামগ্ৰীৰ বাবে দায়ী বুলি গণ্য কৰা নহ'ব, যি কঠোৰভাৱে চৰকাৰী ব্যৱহাৰৰ বাবে নিৰ্ধাৰিত আৰু বাণিজ্যিক উদ্দেশ্যে ব্যৱহাৰ কৰা নহ'ব। https://www.ugc.gov.in/Aboutus/UGC_ACT

## তথ্য সংগ্ৰহ

## বহিঃ সংযোগ
* বিশ্ববিদ্যালয় অনুদান আয়োগ

শ্ৰেণী:ভাৰতৰ চৰকাৰী সংস্থা
কৃষ্ণ দাস

**কৃষ্ণ দাস** (; জন্ম ১২ অক্টোবৰ ১৯৯০) এজন ভাৰতীয় প্ৰথম শ্ৰেণীৰ ক্ৰিকেটাৰ। তেওঁ অসম ক্ৰিকেট দলৰ হৈ খেলে। তেওঁ এজন সোঁহতীয়া ফাষ্ট-মেডিয়াম বলাৰ। তেওঁ ২০০৫-০৬ চনৰ ৰঞ্জি ট্ৰফীৰ জৰিয়তে প্ৰথম শ্ৰেণীৰ ক্ৰিকেটত অভিষেক ঘটায়। ২০০৯ চনত তেওঁ অষ্ট্ৰেলিয়া ভ্ৰমণকাৰী ভাৰতৰ ১৯ বছৰ অনূৰ্ধ্ব ক্ৰিকেট দলত প্ৰতিনিধিত্ব কৰিছিল। আনহাতে, ২০১৫-১৬ চনৰ ঘৰুৱা
চৈয়দ মুস্তাক আলী ট্ৰফীত তেওঁ প্ৰথম টুৱেণ্টী২০ খেলিছিল।

## তথ্য সংগ্ৰহ

## বহিঃ সংযোগ
* 

শ্ৰেণী:অসমৰ ব্যক্তি
শ্ৰেণী:অসমৰ ক্ৰিকেটাৰ
শিলচৰ চিকিৎসা মহাবিদ্যালয়

** শিলচৰ চিকিৎসা মহাবিদ্যালয়** অসম চৰকাৰে ১৯৬৮ চনত কাছাৰ জিলাৰ শিলচৰত প্ৰতিষ্ঠা কৰে। এইখন অসমৰ বৰাক উপত্যকাৰ একমাত্ৰ চিকিৎসা মহাবিদ্যালয় তথা চিকিৎসালয়। শিলচৰ চিকিৎসা মহাবিদ্যালয়ে অসমৰ লগতে মিজোৰাম, উত্তৰ ত্ৰিপুৰা, পশ্চিম মণিপুৰ আৰু দক্ষিণ মেঘালয়ক সেৱা আগবঢ়ায়। 
## থোৰতে শিলচৰ চিকিৎসা মহাবিদ্যালয়

http://www.smcassam.gov.in/Hospital/glance.htm
## পাঠ্যক্ৰম
* পাঁচ বছৰ আৰু ছমহীয়া চিকিৎসা বিজ্ঞানৰ স্নাতক পাঠ্যক্ৰম 
* দুবছৰীয়া এম.ডি. আৰু এম.এছ. স্নাতকোত্তৰ পাঠ্যক্ৰম 

* ফাৰ্মাচীৰ ডিপ্লমা পাঠ্যক্ৰম 
* নাৰ্চিংৰ জিএনএম পাঠ্যক্ৰম 
* লেবৰটৰী টেকনিচিয়ান পাঠ্যক্ৰম 
* ৰেডিঅ'গ্ৰাফীৰ প্ৰশিক্ষণ 
* নাৰ্চিংৰ স্নাতক পাঠ্যক্ৰম 
## বিভিন্ন বিভাগ

* অৰ্থ’পেডিক্স্ বিভাগ
* ই এন টি বিভাগ
* এনাস্থেচিয়’ল’জি বিভাগ
* কমিউনিটি মেডিচিন বিভাগ
* চকু-চিকিৎসা বিভাগ
* চৰ্মৰোগ বিভাগ
* জৈৱ-ৰাসায়নিক বিভাগ

* যক্ষ্মাৰোগ বিভাগ

* দন্ত-চিকিৎসা বিভাগ
* পেৰামেডিকেল বিভাগ
* প্লাষ্টিক চাৰ্জাৰি বিভাগ
* ফাৰ্মাক’লজি বিভাগ
* ফিজিঅ’লজি বিভাগ
* ফৰেনচিক মেডিচিন বিভাগ
* মাইক্ৰ’বায়লজি বিভাগ
* মানসিক ৰোগ বিভাগ

* মেডিচিন বিভাগ
* ৰেডিঅ’ডায়েগন’চিচ বিভাগ
* ৰোগতত্ত্ব বিভাগ
* শিশু-চিকিৎসা বিভাগ
* শৈল্য-চিকিৎসা বিভাগ
* শৰীৰতত্ত্ব বিভাগ
* স্ত্ৰীৰোগ আৰু প্ৰসূতি বিভাগ
* স্নায়ুৰোগ বিভাগ
* হৃদৰোগ বিভাগ

## চিত্ৰমালা

File:View of SilcharMedicalCollegeOPD.jpg| বহিঃ বিভাগ 
File: Administrative Building SilcharMedicalCollege.jpg| প্ৰশাসনিক ভৱন 
File:LectureTheatreComplex SilcharMedicalCollege.jpg| বক্তৃতা ভৱন

## তথ্য সংগ্ৰহ

শ্ৰেণী:অসমৰ চিকিৎসালয়
শ্ৰেণী:অসমৰ চিকিৎসা মহাবিদ্যালয়
শ্ৰেণী:কাছাৰ জিলা
মনোহৰী দেৱী কানৈ মহিলা মহাবিদ্যালয়

** মনোহৰী দেৱী কানৈ মহিলা মহাবিদ্যালয়** ১৯৬৩ চনৰ জুলাই মাহত ডিব্ৰুগড়ৰ কদমনিত প্ৰতিষ্ঠা কৰা হৈছিল। মহাবিদ্যালয় খনত মুঠ ছাত্ৰীৰ সংখ্যা প্ৰায় ১৮০০ গৰাকী। মহাবিদ্যালয় খনৰ স্নাতক মহলা  ডিব্ৰুগড় বিশ্ববিদ্যালয় আৰু উচ্চতৰ মাধ্যমিক পাঠ্যক্ৰম অসম উচ্চতৰ মাধ্যমিক শিক্ষা সংসদৰ অন্তৰ্ভুক্ত।
## অৱস্থান
মহাবিদ্যালয় খন ডিব্ৰুগড়ৰ কদমনিৰ কেশৱ চন্দ্ৰ গগৈ পথত অৱস্থিত। ৩৭ নং ৰাষ্ট্ৰীয় ঘাইপথ মহাবিদ্যালয় খনৰ কাষেৰে পাৰ হৈ গৈছে। ডিব্ৰুগড় ৰেল ষ্টেচন আৰু ডিব্ৰুগড় বিমানবন্দৰ মহাবিদ্যালয় খনৰ পৰা ক্ৰমে ৫ আৰু ১৬ কিঃমিঃ নিলগত অৱস্থিত। 
 

## শিক্ষা

এইখন এখন কলা মহাবিদ্যালয়। মহাবিদ্যালয় খনে আগবঢ়োৱা পাঠ্যক্ৰম সমূহ হ'ল-
* দুবছৰীয়া উচ্চতৰ মাধ্যমিক পাঠ্যক্ৰম 
* ছয় ষান্মাষিকযুক্ত স্নাতক পাঠ্যক্ৰম

মহাবিদ্যালয় খনে আন বহুতো বিষয়ৰ শিক্ষা আগবঢ়ায়। যেনে- 
# গৃহস্থ বিজ্ঞান বিভাগৰ অন্তৰ্গত কাপোৰ চিলাই 
# অৰ্থনীতি বিভাগৰ অন্তৰ্গত বীমা সহায়ক(Insurance Agent) প্ৰশিক্ষণ
# ইংৰাজী বিভাগৰ অন্তৰ্গত ইংৰাজী কথন 
# গৃহস্থ বিজ্ঞান বিভাগৰ পুষ্প সজ্জা, ৰন্ধন প্ৰকৰণ আৰু খাদ্য সংৰক্ষণ 
# কম্পিউটাৰ শিক্ষা 
# টেবুল টেনিছৰ প্ৰশিক্ষণ 
# "সমস্বৰ"- সংগীত আৰু নাট্য সমাজৰ অন্তৰ্গত সংগীত আৰু নাট্যৰ প্ৰশিক্ষণ 

লগতে মহাবিদ্যালয় খনে বিশ্ববিদ্যালয় অনুদান আয়োগৰ স্বীকৃতি প্ৰাপ্ত কিছুমান পেশাদাৰী পাঠ্যক্ৰমো আৰম্ভ কৰিছে। যেনে- 

#Performing Arts
#Food Processing
#Fashion Designing Courses
## বিভাগ সমূহ
* সংস্কৃত বিভাগ 
* অসমীয়া বিভাগ
* ইংৰাজী  বিভাগ
* অৰ্থনীতি  বিভাগ
* শিক্ষা  বিভাগ
* ৰাজনীতি বিজ্ঞান  
* ইতিহাস  বিভাগ
* ভূগোল  বিভাগ
* হিন্দী  বিভাগ
* দৰ্শন  বিভাগ
* গণিত  বিভাগ
* বাংলা  বিভাগ
* সমাজ শাস্ত্ৰ  বিভাগ
* গৃহস্থ বিজ্ঞান বিভাগ

## তথ্য সংগ্ৰহ

## বহিঃ সংযোগ

*মনোহৰী দেৱী কানৈ মহিলা মহাবিদ্যালয় 
শ্ৰেণী:অসমৰ মহাবিদ্যালয়সমূহ
শ্ৰেণী:ডিব্ৰুগড় জিলা
ডিব্ৰু মহাবিদ্যালয়

** ডিব্ৰু মহাবিদ্যালয়** ১৯৬৩ চনত ডিব্ৰুগড়ৰ বৈৰাগীমঠত স্থাপন কৰা হৈছিল। কলা, বিজ্ঞান আৰু বাণিজ্যি শাখাত স্নাতক মহলাৰ পাঠ্যক্ৰম আগবঢ়োৱা ডিব্ৰু মহাবিদ্যালয় অসম তথা সমগ্ৰ উত্তৰ-পূৰ্বাঞ্চলৰ ভিতৰতে এখন উল্লেখযোগ্য মহাবিদ্যালয়। বৰ্তমান মহাবিদ্যালয়খনে ২১টা বিষয়ৰ ভিতৰত ১২টা বিষয়ত মুখ্য বিষয় হিচাপে অধ্যয়ন কৰাৰ সুবিধা আছে। ভাৰত চৰকাৰে ডিব্ৰু মহাবিদ্যালয়ক জীৱপ্ৰযুক্তিবিদ্যাৰ কেন্দ্ৰ হিচাপে চিনাক্ত কৰিছে। মহাবিদ্যালয়খনে বিজ্ঞান আৰু প্ৰযুক্তিবিদ্যা দপ্তৰৰ পৰা অনুদান পাইছে। শিক্ষামূলক ভ্ৰমণ, আলোচনী আৰু খেলৰ উৎকৰ্ষ সাধন কৰিবলৈ মহাবিদ্যালয়খনে অসম চৰকাৰৰ পৰা পুঁজি লাভ কৰিছে। 
অঞ্চল খনৰ শৈক্ষিক উন্নতিত ডিব্ৰু মহাবিদ্যালয়খনে অৰিহনা যোগাই আহিছে। 
## শিক্ষা

মহাবিদ্যালয়খনে কলা, বিজ্ঞান আৰু বাণিজ্য শাখাত দুবছৰীয়া উচ্চতৰ মাধ্যমিক আৰু তিনি বছৰীয়া স্নাতক পাঠ্যক্ৰম আগবঢ়ায়। উচ্চতৰ মাধ্যমিক পাঠ্যক্ৰম অসম উচ্চতৰ মাধ্যমিক শিক্ষা পৰিষদ আৰু স্নাতক পাঠ্যক্ৰম ডিব্ৰুগড় বিশ্ববিদ্যালয়ৰ অধীনত। 
## বিভাগ সমূহ

* ইংৰাজী বিভাগ (English Department)
* অসমীয়া বিভাগ (Assamese Department)
* বাংলা বিভাগ (Bengali Department)
* সংস্কৃত বিভাগ (Sanskrit Department)
* শিক্ষা বিভাগ (Education Department)
* অৰ্থনীতি বিভাগ (Economics Department)
* বাণিজ্য বিভাগ (Commerce Department)
* ইতিহাস বিভাগ (History Department)
* ৰাজনীতি বিজ্ঞান বিভাগ (Political Science Department)
* নৃতত্ত্ব বিভাগ (Anthropology Department)
* ভূগোল বিভাগ (Geography Department)
* দৰ্শন বিভাগ (Philosophy Department)
* হিন্দী বিভাগ (Hindi Department)
* গণিত বিভাগ (Mathematics Department)
* উদ্ভিদবিজ্ঞান বিভাগ (Botany Department)
* প্ৰাণী বিজ্ঞান বিভাগ (Zoology Department)
* ৰসায়ন বিভাগ (Chemistry Department)
* পদাৰ্থ বিজ্ঞান (Physics Department)
* কম্পিউটাৰ বিজ্ঞান বিভাগ (Computer Science Department)
* পৰিসংখ্যা বিজ্ঞান বিভাগ (Statistical Science Department)
## তথ্য সংগ্ৰহ
 
## বহিঃ সংযোগ
*ডিব্ৰু মহাবিদ্যালয় 

শ্ৰেণী:অসমৰ মহাবিদ্যালয়সমূহ
শ্ৰেণী:ডিব্ৰুগড় জিলা
শ্ৰেণী:ডিব্ৰুগড় বিশ্ববিদ্যালয়ৰ অধীনস্থ মহাবিদ্যালয়সমূহ
দিনজান

**দিনজান** (বা দিনজয় গাঁও) ডিব্ৰুগড় জিলাৰ এখন সৰু চহৰ। ই অসমৰ চাহ উৎপাদনকাৰী অঞ্চলত অৱস্থিত। তিনিচুকীয়া দিনজানৰ আটাইতকৈ ওচৰৰ চহৰ। দ্বিতীয় বিশ্বযুদ্ধত দিনজান বিমানঘাটৰ পৰা CNAC ৰ C-47 উৰা মাৰি জাপানৰ বিৰুদ্ধে চীনৰ কুনমিংলৈ বিভিন্ন ৰচদ-পাতি লৈ গৈছিল।    একে ধৰণৰ বিমানঘাট চাবুৱা, লিডু, মোহনবাৰী আৰু ডুমডুমাত আছে। 
## অৱস্থান
দিনজানৰ স্থানাংক   আৰু সমুদ্ৰপৃষ্ঠৰ পৰা উচ্চতা প্ৰায় ৪০০ ফুট।
৩৭ নং ৰাষ্ট্ৰীয় ঘাইপথ দিনজানৰ মাজেৰে পাৰ হৈ গৈছে। তিনিচুকীয়া ৰেল ষ্টেচন দিনজানৰ পৰা প্ৰায় ৯.৯ কিঃমিঃ নিলগত। মোহনবাৰীস্থিত ডিব্ৰুগড় বিমানবন্দৰ ইয়াৰ পৰা প্ৰায় ৪৫ কিঃমিঃ দূৰত অৱস্থিত।
## তথ্য সংগ্ৰহ

## বহিঃ সংযোগ
* দিনজান
* কৃত্ৰিম উপগ্ৰহৰ পৰা  দিনজানৰ মানচিত্ৰ 
শ্ৰেণী:ডিব্ৰুগড় জিলা
শ্ৰেণী:অসমৰ নগৰ-মহানগৰ
টিংখং

**টিংখং** ডিব্ৰুগড় জিলাৰ এখন বিধান সভা সমষ্টি। টিংখং চাহ উৎপাদনকাৰী আৰু তৈলক্ষেত্ৰ অঞ্চল। টিংখং ডিব্ৰুগড় চহৰৰ পৰা প্ৰায় ৮০ কিঃমিঃ দক্ষিণ পূবত আৰু তিনিচুকীয়া চহৰৰ পৰা প্ৰায় ৭০ কিঃমিঃ দূৰত অৱস্থিত। ডিব্ৰুগড় বিমানবন্দৰ ইয়াৰ পৰা প্ৰায় ৭০ কিঃমিঃ নিলগত আৰু আটাইতকৈ ওচৰৰ ৰে'ল ষ্টেচন হল নাহৰকটীয়া ষ্টেচন। 

টিংখংৰ স্থানাংক হল  আৰু সাগৰ পৃষ্ঠৰ পৰা ১১৬ মিটাৰ ওপৰত অৱস্থিত। 
## যাতায়ত
নাহৰকটীয়া ৰে'ল ষ্টেচন টিংখংৰ পৰা প্ৰায় ২৬ কিঃমিঃ দূৰত অৱস্থিত। ডিব্ৰুগড় , নাহৰকটীয়া, মৰাণ, ৰাজগড়ৰ পৰা নিয়মীয়া বাছ চলাচল কৰে। 
## অৰ্থনীতি
টিংখংৰ বেছি ভাগ মানুহে ধান আৰু চাহৰ খেতি কৰে। অঞ্চল খনত বহুতো চাহ বাগিচা আছে। এই অঞ্চলত বাস কৰা প্ৰায় সকলো মানুহৰ ঘৰত ক্ষুদ্ৰ চাহ বাগিচা আছে। 
## বিধান সভাৰ সদস্য

## তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:ডিব্ৰুগড় জিলা
## বাহ্যিক সংযোগসমূহ
* ডিব্ৰুগড় জিলা
* অসম চৰকাৰ
* অসম বিধানসভাৰ সমষ্টিসমূহৰ তালিকা
* টিংখং মহাবিদ্যালয়
* Tingkhong Model Academy
উৰ্দু ভাষা

**উৰ্দু ভাষা** () ইন্দো-ইউৰোপীয় ভাষা পৰিয়ালৰ ইন্দো-আৰ্য শাখাৰ ভাষা। পাকিস্তানৰ প্ৰায় ১ কোটি লোক আৰু ভাৰতৰ প্ৰায় ৫ কোটি লোকৰ মাতৃভাষা উৰ্দু। তদুপৰি আফগানিস্তানৰ চহৰসমূহত আৰু পাৰস্য উপসাগৰীয় দেশসমূহত উৰ্দু ভাষা প্ৰচলিত। আমেৰিকা যুক্তৰাষ্ট্ৰ, যুক্তৰাজ্য, কানাডা, ন'ৰৱে', অষ্ট্ৰেলিয়াৰ পাকিস্তানী অধিবাসীসকলে উৰ্দুত কথা পাতে। গোটেই বিশ্বত উৰ্দু মাতৃভাষীৰ সংখ্যা প্ৰায় ৬ কোটি। 

## ইতিহাস
হিন্দী নাম ফাৰ্চি ভাষাৰ পৰা আহিছে। পাৰস্যৰ অধিবাসী সকলে ভাৰতীয় লোক আৰু তেওঁলোকৰ ভাষাক হিন্দী বুলিছিল। ৮ম-১০ম শতিকাৰ ফালে ভাৰতত মুছলমানৰ আক্ৰমণৰ সময়ত উত্তৰ ভাৰতৰ খাড়ি বলি কথিত ভাষাৰ পৰা হিন্দীৰ উৎপত্তি ঘটে। খাড়ি বলি দিল্লী এলেকাৰ ভাষা আছিল, আৰু বহিৰাগত মুছলমান শাসক সকলে সাধাৰণ জনগণৰ লগত যোগাযোগৰ বাবে এই ভাষা ব্যৱহাৰ কৰিছিল। এই খাড়ি বলি ভাষাৰ এটি ৰূপ ধীৰে ধীৰে ফাৰ্চি আৰু আৰবি ভাষাৰ পৰা প্ৰচুৰ শব্দ ধাৰ কৰি উৰ্দু নামৰ এক সাহিত্যিক ভাষাৰ উদ্ভব ঘটে। উৰ্দু শব্দ তুৰ্কি ভাষাৰ "ওৰ্দু " শব্দৰ পৰা আহিছে যাৰ অৰ্থ "শিবিৰ" বা "কেম্প।" আনহাতে সাধাৰণ জনগণৰ কথিত ভাষাত আৰবি-ফাৰ্চিৰ প্ৰভাৱ নপৰি সংস্কৃত ভাষাৰ সাহিত্যিক ৰীতি ধাৰ কৰি হিন্দী ভাষাৰ জন্ম হয়। 

**ত্ৰয়োদশ** শতিকাৰ পৰা **ঊনবিংশ** শতিকাৰ শেষলৈকে আজি **উৰ্দু** নামেৰে জনাজাত ভাষাটো একে সময়তে *হিন্দী*, *হিন্দৱী*, *[[হিন্দুস্তানী]]* ভাষা হিচাপে জনাজাত আছিল। 

উৰ্দু শব্দটো পাৰ্চী ভাষাৰ বাবে ব্যৱহাৰ কৰা হৈছিল, কিন্তু ইংৰাজ ঔপনিৱেশিক চৰকাৰৰ সময়ত, ঐতিহাসিক মূল হিন্দুস্তানী ভাষাক ১৯০০ চনত উৰ্দু নাম দিয়া হৈছিল। আৰু সেই হিন্দুস্তানী ব্যাকৰণত হিন্দীৰ নামত সংস্কৃত শব্দৰ সৈতে এটা ভাষা পঞ্জী সৃষ্টি কৰা হৈছিল।

এই প্ৰভাৱৰ কাৰণে হিন্দী ভাষা দেবনাগৰী লিপিত লিখা হয় আৰু ইয়াৰ শব্দভাণ্ডাৰৰ বেছিভাগেই সংস্কৃতৰ পৰা আহিছে। আনহাতে উৰ্দু ভাষা ফাৰ্চি লিপিত লিখা হয় আৰু শব্দভাণ্ডাৰ ফাৰ্চি আৰু আৰবিৰ পৰা আহিছে। তদুপৰি এই দুই ভাষাৰ ধ্বনি ব্যৱস্থা আৰু ব্যাকৰণৰ সামান্য পাৰ্থক্য আছে। ১২শ শতিকাৰ পৰা উৰ্দু আৰু হিন্দী উভয় ভাষা সাহিত্যৰ ভাষা হিচাপে ব্যৱহৃত হয়। ১৮শ শতিকাত ইংৰাজৰ প্ৰভাৱত উৰ্দু আৰু হিন্দী সাহিত্যেৰ বিকাশ ঘটে। 
হিন্দী আৰু উৰ্দুৰ এটি সাধাৰণ কথ্য ৰূপ হল হিন্দুস্তানী ভাষা। কিন্তু হিন্দুস্তানী ভাষা সাহিত্যিক ভাষাৰ মৰ্যাদা পোৱা নাই। মহাত্মা গান্ধীয়ে ইংৰাজবিৰোধী আন্দোলনত একতা প্ৰদৰ্শনৰ বাবে হিন্দুস্তানী ভাষা ব্যৱহাৰ কৰিছিল।

## চৰকাৰী ভাষা
উৰ্দু আৰু ইংৰাজী ভাষা পাকিস্তানৰ চৰকাৰী ভাষা। পাকিস্তানৰ সমস্ত চৰকাৰী, ব্যৱসায়িক, গণমাধ্যমমূলক আৰু শিক্ষায়তনিক কাম কাজ উৰ্দুত সম্পন্ন হয়। 

উৰ্দু ভাৰতৰো এটি আঞ্চলিক চৰকাৰী ভাষা। অন্ধ্ৰ প্ৰদেশ, দিল্লী, জম্মু আৰু কাশ্মীৰ, বিহাৰ আৰু উত্তৰ প্ৰদেশত উৰ্দু চৰকাৰী ভাষাৰ মৰ্যাদা আছে। এই ৰাজ্য সমূহত উৰ্দু চৰকাৰী প্ৰশাসন আৰু প্ৰাথমিক বিদ্যালয় সমূহত শিক্ষাৰ মাধ্যম হিচাপে ব্যৱহৃত হয়। ভাৰতত হাজাৰখন মান উৰ্দু সংবাদপত্ৰ ছপা হয়।

## বাহ্যিক সংযোগ

* Type in Urdu

* The History of the Urdu Language
* Encyclopedia Britannica
* বিবিচি
* উৰ্দু

## তথ্য সংগ্ৰহ

শ্ৰেণী:ভাৰতৰ ভাষা
শ্ৰেণী:ভাষা
কাজিৰঙা বিশ্ববিদ্যালয়

**অসম কাজিৰঙা বিশ্ববিদ্যালয়** ২০১২ চনত *অসম কাজিৰঙা বিশ্ববিদ্যালয় বিধি, ২০১২* অনুসৰি অসমৰ যোৰহাটত স্থাপিত এখন ব্যক্তিগত বিশ্ববিদ্যালয়। *অসম ব্যক্তিগত বিশ্ববিদ্যালয় বিধি,২০০৭*ৰ মতে বিশ্ববিদ্যালয়খন স্থাপন কৰা হৈছিল।

## শিক্ষা
বিশ্ববিদ্যালয় খনে অভিযান্ত্ৰিক, ব্যৱস্থাপনা, কম্পিউটাৰ বিজ্ঞান আৰু মৌলিক বিজ্ঞান বিষয়ত বিভিন্ন পাঠ্যক্ৰম আগবঢ়ায়। ই চাৰিটা প্ৰতিষ্ঠানেৰে গঠিত
* বাণিজ্য বিদ্যালয়
**MBA, BBA, BBA (Global, BCom and Integrated MBA)
* অভিযান্ত্ৰিক আৰু প্ৰযুক্তিবিদ্যা বিদ্যালয়
**M.Tech, B.Tech and Integrated MTech and Integrated MBA (with B.Tech)
* মৌলিক বিজ্ঞান বিদ্যালয়
**MSc (Physics), MSc (Chemistry), MSc (Mathematics) and Integrated MSc in Physics, Chemistry and Mathematics)
* কম্পিউটাৰ বিজ্ঞান বিদ্যালয়
**MSc (IT) and Integrated MSc (IT)

## সহযোগিতা
কাজিৰঙা বিশ্ববিদ্যালয়ে যুক্তৰাজ্যৰ কাৰডিফ মেট্ৰপলিটান বিশ্ববিদ্যালয় আৰু প্লাইমাউথ বিশ্ববিদ্যালয় লগত শিক্ষা, অধ্যাপক আৰু ছাত্ৰ-ছাত্ৰীৰ আদান-প্ৰদান কৰা বুজাবুজিৰ চুক্তি স্বাক্ষৰ কৰিছে।
২০১১ চনত চাম হিগিনবটম কৃষি, প্ৰযুক্তিবিদ্যা আৰু বিজ্ঞান প্ৰতিষ্ঠান কাজিৰঙা বিশ্ববিদ্যালয়ৰ লগত বুজাবুজি আৰু সহযোগিতাৰ চুক্তিত চহী কৰা প্ৰথমখন ভাৰতীয় বিশ্ববিদ্যালয়। প্ৰতি বছৰে কাজিৰঙা বিশ্ববিদ্যালয়ৰ U MBAৰ ছাত্ৰ-ছাত্ৰীক ছিংগাপুৰস্থিত নানয়াং প্ৰযুক্তিবিদ্যা বিশ্ববিদ্যালয়লৈ এমাহৰ বাবে লৈ যোৱা হয়। বিশ্ববিদ্যালয় খনে অভিযান্ত্ৰিক ছাত্ৰ-ছাত্ৰীৰ প্ৰশিক্ষণৰ বাবেও বিভিন্ন উদ্যোগৰ লগত সহযোগিতা স্থাপন কৰিছে।

## তথ্য সংগ্ৰহ

## বহিঃ সংযোগ
* 

শ্ৰেণী:অসমৰ বিশ্ববিদ্যালয়সমূহ
শ্ৰেণী:যোৰহাট জিলাৰ শৈক্ষিক প্ৰতিষ্ঠান
শ্ৰেণী:যোৰহাট জিলা
শ্ৰেণী:ব্যক্তিগত খণ্ডৰ বিশ্ববিদ্যালয়সমূহ
অসম ডাউনটাউন বিশ্ববিদ্যালয়

** অসম ডাউনটাউন বিশ্ববিদ্যালয়** ২০১০ চনত *অসম ডাউনটাউন বিশ্ববিদ্যালয় বিধি,২০১০*ৰ মতে গুৱাহাটীৰ পানীখাইতীত প্ৰতিষ্ঠা কৰা হয়। বিশ্ববিদ্যালয় খনে প্ৰায় ৪২ একৰ ভূমি আৱৰি আছে। ব্ৰহ্মপুত্ৰ নদৰ পাৰত অৱস্থিত বিশ্ববিদ্যালয়খন অসম সচিবালয়ৰ পৰা মাত্ৰ ১২ কিঃমিঃ নিলগত। 

বিশ্ববিদ্যালয়খন ডাউনটাউন চেৰিটেবল ন্যাসে প্ৰতিষ্ঠা কৰিছিল। ডাউনটাউন হস্পিটাল এই ন্যাসৰ পৰিচালক।
## অৱস্থান
অসম ডাউনটাউন বিশ্ববিদ্যালয় গুৱাহাটীৰ পানীখাইতীৰ মাধৱ নগৰ পথত অৱস্থিত। 
## শিক্ষা
বিশ্ববিদ্যালয় খনে বিভিন্ন বিষয়ত স্নাতক আৰু স্নাতকোত্তৰ ডিগ্ৰী আগবঢ়ায়। বিশ্ববিদ্যালয় খনত অভিযান্ত্ৰিক, হস্পিটালিটি, স্বাস্থ্য বিজ্ঞান আৰু ফাৰ্মাচী বিষয়ত বিভিন্ন পাঠ্যক্ৰমৰ সুবিধা আছে। 

ই হোটেল ব্যৱস্থাপনা আৰু উদ্যোগিক প্ৰশিক্ষণত ডিগ্ৰী প্ৰদান কৰিবলৈ ভাৰত পৰ্যটন উন্নয়ন সংস্থাৰ লগত বুজাবুজিৰ চুক্তি চহী কৰিছে। 
## তথ্য সংগ্ৰহ

## বহিঃ সংযোগ
* অসম ডাউনটাউন বিশ্ববিদ্যালয়

শ্ৰেণী:অসমৰ বিশ্ববিদ্যালয়সমূহ
দীপিকা কুমাৰী

**দীপিকা কুমাৰী** (; জন্ম: ১৩ জুন ১৯৯৪) এগৰাকী ভাৰতীয় মহিলা আৰ্চাৰী খেলুৱৈ। তেওঁ ব্যক্তিগত আৰু দলগত উভয় বিভাগত প্ৰতিদ্বন্দ্বিতা কৰে। তেওঁ প্ৰাক্তন ১ নম্বৰ বিশ্ব ৰেংকিংধাৰী মহিলা আৰ্চাৰী খেলুৱৈ। ২০১০ কমনৱেলথ গেমচত তেওঁ মহিলাৰ ব্যক্তিগত ইভেণ্টত স্বৰ্ণপদক লাভ কৰিছিল। লগতে তেওঁ দোলা বেনাৰ্জী আৰু বোম্বায়লা দেৱীৰ লগত মহিলাৰ দলগত ইভেণ্টত স্বৰ্ণপদক লাভ কৰিছিল।

দীপিকা ২০১২ গ্ৰীষ্মকালীন অলিম্পিকত খেলাৰ যোগ্যতা অৰ্জন কৰিছিল আৰু তাত মহিলাৰ ব্যক্তিগত আৰু দলগত ইভেণ্টত প্ৰতিদ্বন্দ্বিতা কৰিছিল। তেওঁ তাত ৮ম স্থান অৰ্জন কৰিছিল।

তেওঁ ২০১২ চনত ভাৰতৰ দ্বিতীয় সৰ্বোচ্চ ক্ৰীড়া পুৰস্কাৰ অৰ্জুন বঁটাৰ বাবে নিৰ্বাচিত হয়। ২০১৪ চনৰ ফেব্ৰুৱাৰী মাহত দীপিকা এফ.আই.চি.পি.আই. কৰ্তৃ বৰ্ষশ্ৰেষ্ঠ ক্ৰীড়াব্যক্তিত্বৰ সন্মানেৰে ভুষিত হয়। ২০১৬ চনত তেওঁ ভাৰত চৰকাৰৰ পৰা পদ্মশ্ৰী পুৰস্কাৰ অৰ্জন কৰে।
## প্ৰাৰম্ভিক জীৱন
দীপিকা কুমাৰী ৰাঁচিৰ পৰা ১৫ কিলোমিটাৰ দূৰৰ গাঁও ৰাতু চাটিত জন্মগ্ৰহণ কৰে। তেওঁৰ পিতৃ শিৱনাৰায়ণ মাহাতো এজন অট'ৰিক্সা ড্ৰাইভাৰ আৰু মাতৃ গীতা মাহাতো ৰাঁচি মেডিকেল কলেজেৰ নাৰ্চ। গাঁৱৰ আম গছৰ পৰা আম পাৰাক কেন্দ্ৰ কৰি দীপিকাৰ আৰ্চাৰী শিকা আৰম্ভ হয়।
## সাফল্য
দীপিকা দ্বিতীয় ভাৰতীয় হিচাপে মেক্সিক'ৰ মেৰিডাত অনুষ্ঠিত ২০০৬ আৰ্চাৰী বিশ্বকাপৰ জুনিয়ৰ কম্পাউণ্ড প্ৰতিযোগিতাত জয়ী হয়।

তেওঁ ২০০৯ চনত যুক্তৰাষ্ট্ৰত অনুষ্ঠিত ১১তম যুৱ বিশ্ব আৰ্চাৰী চেম্পিয়নশিপত স্বৰ্ণ পদক জিকে। তেতিয়া তেওঁৰ বয়স ১৫বছৰ আছিল।
## ব্যক্তিগত প্ৰদৰ্শনৰ টাইমলাইন

## তথ্য সংগ্ৰহ

## বহিঃসংযোগ

* Deepika Kumari at World Archery
* Official Website of Deepika Kumari 

শ্ৰেণী:ভাৰতৰ ব্যক্তি
শ্ৰেণী:ভাৰতৰ ধনুৰ্বিদ
শ্ৰেণী:ভাৰতীয় অলিম্পিক প্ৰতিযোগী‎
শ্ৰেণী:অৰ্জুন বঁটা বিজয়ী
শ্ৰেণী:মহিলা খেলুৱৈ
বোম্বাইলা দেৱী লাইশ্ৰাম

**বোম্বাইলা দেৱী লাইশ্ৰাম** (; জন্ম: ২২ ফেব্ৰুৱাৰী ১৯৮৫)
এগৰাকী খ্যাতনামা ভাৰতীয় মহিলা আৰ্চাৰী খেলুৱৈ। তেওঁ ২০০৭ চনৰ পৰা বিভিন্ন আন্তঃজাৰ্তিক প্ৰতিযোগিতাত ভাৰতক প্ৰতিনিধিত্ব কৰি আহিছে। মণিপুৰৰ পশ্চিম ইম্ফলত জন্ম গ্ৰহণ কৰা বোম্বাইলায়ে ১৯৯৭ চনত জাতীয় স্তৰত প্ৰথম আত্মপ্ৰকাশ কৰে।

বোম্বাইলা দেৱী ২০০৮ বেইজিং অলিম্পিকত মহিলাৰ ব্যাক্তিগত আৰু দলগত বিভাগত ভাৰতক প্ৰতিনিধিত্ব কৰে। দলগত বিভাগত যোগ্যতা অৰ্জন কাৰী ৰাউণ্ডত তেওঁ দোলা বেনাৰ্জী আৰু প্ৰণিঠা ওয়াধিনেনীৰ লগত ষষ্ঠ স্থান অৰ্জন কৰে। ৰাউণ্ড অফ চিক্সটিনত তেওঁলোক জয়ী হয়। কিন্তু কুৱাৰ্টাৰ ফাইনেলত চীনৰ বিৰুদ্ধে ২০৬-২১১ পইণ্টত পৰাস্ত হয়। বেইজিং অলিম্পিকত ব্যাক্তিগত বিভাগত যোগ্যতা অৰ্জন কাৰী ৰাউণ্ডত তেওঁ ২২ তম স্থানত শেষ কৰে। কিন্তু ৰাউণ্ড অফ চিক্সটিনত ফৰত পোলেণ্ডৰ ইয়োনা আমেৰিকানকিউজেকৰ বিৰুদ্ধে ১০১-১০৩ পইণ্টত হাৰ মানে।
২০১২ চনৰ ৩০ জুলাইত লণ্ডন অলিম্পিকত মহিলাৰ ব্যাক্তিগত ৰিকাৰ্ভ বিভাগত মেক্সিকোৰ এইডা ৰোমানৰ ওচৰত ২-৬ পইণ্টত হাৰি বোম্বাইলা দেৱী লাইশ্ৰাম দ্বিতীয় ৰাউণ্ডৰ পৰা বাহিৰ হয়। দলগত বিভাগত ভাৰতীয় মহিলাদল প্ৰথম ৰাউণ্ডত ডেনমাৰ্কৰ ওচৰত ২১০-২১১ পইণ্টত হাৰি প্ৰতিযোগিতাৰ পৰা বাহিৰ হয়।

তেওঁ ২০১৬ ৰিঅ' অলিম্পিকৰ যোগ্যতা অৰ্জনকাৰী ভাৰতীয় দলৰ সদস্যা। ৰিঅ'ত লক্ষ্মীৰাণী মাঝি, বোম্বাইলা দেবী আৰু দীপিকা কুমাৰীকলৈ গঠিত ভাৰতীয় মহিলা ৰিকাৰ্ভ দলে স্থান নিৰ্ণায়ক ৰাউণ্ডত সপ্তম স্থান দখল কৰে। তেওঁলোকে ৰাউণ্ড অফ চিক্সটিন মেচত কলম্বিয়াক হৰুৱাই অন্তিম আঠত স্থান লাভ কৰে যদিও কোৱাৰ্টাৰ ফাইনেলত ৰাছিয়াৰ হাতত পৰাস্তহৈ অলিম্পিকৰ পৰা বিদায় লয়।

২০১৬ ৰিঅ' অলিম্পিকত মহিলাৰ ব্যাক্তিগত বিভাগত বোম্বাইলা দেৱী অষ্ট্ৰিয়াৰ লৰেন্স বলডিফৰ মুখোমুখি হয় আৰু ৬-২ পইণ্টত মেচ জিকি পৰৱৰ্তী ৰাউণ্ডত প্ৰৱেশ কৰে। ৰাউণ্ড অফ থাৰ্টি টুত চাইনীজ তাইপেইৰ ছিই-চিয়া লিনক ৬-২ পইণ্টত হেৰুৱাই ৰাউণ্ড অফ চিক্সটিনত প্ৰৱেশ কৰে। পৰৱৰ্তী কালত তেওঁ ৰাউণ্ড অফ চিক্সটিনত মেক্সিকোৰ আলেকজেড্ৰিয়া ভালেন্সিয়াৰ বিৰুদ্ধে ২-৬ পইণ্টত পৰাজিত হয়।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:মণিপুৰৰ ব্যক্তি
শ্ৰেণী:ভাৰতৰ ধনুৰ্বিদ
শ্ৰেণী:ভাৰতীয় অলিম্পিক প্ৰতিযোগী‎
শ্ৰেণী:পদ্মশ্ৰী বঁটা বিজয়ী
গ্ৰীষ্মকালীন অলিম্পিক ২০১৬

**গ্ৰীষ্মকালীন অলিম্পিক ২০১৬** (), আনুষ্ঠানিকভাৱে **৩১তম অলিম্পিয়াডৰ গেমছ** আৰু সাধাৰণভাৱে **ৰিঅ' ২০১৬** নামে পৰিচিত ই হৈছে এক আন্তৰ্জাতিক বহু-ক্ৰীড়া প্ৰতিযোগিতা যি ব্ৰাজিলৰ ৰিঅ' ডি জেনেৰিঅ' চহৰত ৫ আগষ্টৰ পৰা ২১ আগষ্ট ২০১৬ তাৰিখলৈকে অনুষ্ঠিত হ'ব। অভিলেখ সংখ্যক দেশ পদক সংগ্ৰহৰ বাবে অপেক্ষা কৰিছে। এইবাৰৰ প্ৰতিযোগিতাত কছোভো তথা দক্ষিণ ছুডানসহ ২০৬ খন  জাতীয় অলিম্পিক সমিতিৰ (এনঅ'চি) পৰা ১০,৫০০ জনতকৈও অধিক ক্ৰীড়াবিদে অংশগ্ৰহণ কৰিছে। আন্তৰ্জাতিক অলিম্পিক কমিটিয়ে ২০০৯ চনত সংযুক্ত কৰা ৰাগবি ছেভেন্‌ছ তথা গলফ সহ এই প্ৰতিযোগিতাত মুঠ ২৮টা অলিম্পিক ক্ৰীড়াৰ ৩০৬টা ইভেন্ট অনুষ্ঠিত হ'ব। ক্ৰীড়া প্ৰতিযোগিতাসমুহ আয়োজনৰ বাবে আয়োজক চহৰ ৰিঅ' দি জেনেৰিঅ'ৰ ৩৩টা স্থান আৰু অতিৰিক্ত হিচাপে ব্ৰাজিলৰ সৰ্ব বৃহৎ চহৰ ছাও পাওলো, ৰাজধানী চহৰ ব্ৰাছিলিয়া, মানাওছ আৰু ছালভাদোৰ চহৰৰ ৫টা স্থান নিৰ্বাচন কৰা হৈছে।

২০০৯ চনৰ ২ অক্টোবৰত ডেনমাৰ্কৰ কোপেনহেগেনত অনুষ্ঠিত ১২১তম আইঅ'চি ছেছনৰ সভাত ৰিঅ' দি জেনেৰিঅ'ক আয়োজক চহৰ হিচাপে ঘোষণা কৰা হয়। আয়োজক চহৰ হিচাপে নাম উত্থাপিত অন্য চহৰসমুহ হৈছে মাদ্ৰিদ, স্পেইন; চিকাগো, যুক্তৰাষ্ট্ৰ; টকিঅ', জাপান। ৰিঅ' দক্ষিণ আমেৰিকা মহাদেশৰ প্ৰথম অলিম্পিক প্ৰতিযোগিতাৰ আয়োজক চহৰ তথা লেটিন আমেৰিকাৰ দ্বিতীয়। ইয়াৰ আগেয়ে গ্ৰীষ্মকালীন অলিম্পিক ১৯৬৮ লেটিন আমেৰিকাৰ মেক্সিক' চহৰত অনুষ্ঠিত হৈছিল।

## নিলাম নিষ্পত্তি

## ক্ৰীড়াসমুহ

## তথ্য সংগ্ৰহ

শ্ৰেণী:গ্ৰীষ্মকালীন অলিম্পিক ২০১৬
শ্ৰেণী:গ্ৰীষ্মকালীন অলিম্পিক গেমচ
শ্ৰেণী:২০১৬ত বহু-ক্ৰীড়া প্ৰতিযোগিতা
পি. ভি. সিন্ধু

**পুষৰলা ভেংকট সিন্ধু** (; জন্ম: ৫ জুলাই ১৯৯৫) হৈছে এগৰাকী ভাৰতীয় বেডমিণ্টন খেলুৱৈ। ২০১৩ চনৰ ১০ আগষ্টত সিন্ধু ৱৰ্ল্ড চেম্পিয়নশ্বিপত পদক বিজয়ী প্ৰথম ভাৰতীয় একক খেলুৱৈ হিচাপে পৰিগণিত হয়। পি. ভি. সিন্ধুৱে ২০১৬ গ্ৰীষ্মকালীন অলিম্পিকত জাপানৰ নোজমি ওকুহাৰাক ২১-১৯, ২১-১০ ব্যৱধানত পৰাজিত কৰি মহিলাৰ বেডমিণ্টন একক ইভেণ্টৰ ফাইনেলত প্ৰৱেশ কৰে। ফাইনেলত তেওঁ বিশ্বৰ প্ৰথম স্থান অধিকাৰী কেৰ'লিনা মেৰিণৰ বিৰুদ্ধে প্ৰথম খেলত ২১-১৯ ৰ অগ্ৰগতি লাভ কৰে, দ্বিতীয় খেলত ১২-২১ ব্যৱধানত পৰাজিত হয় আৰু তৃতীয় তথা অন্তিম খেলতো ১৫-২১ ব্যৱধানত পৰাজিত হৈ ৰূপৰ পদক লাভ কৰে। তেওঁ হৈছে অলিম্পিকৰ মহিলা বেডমিণ্টনত ৰূপৰ পদক বিজয়ী প্ৰথম ভাৰতীয় মহিলা। তদুপৰি তেওঁ অলিম্পিকত ৰূপৰ পদক লাভ কৰা ভাৰতৰ আটাইতকৈ কম বয়সীয়া মহিলা।
২০১২ চনৰ ২১ ছেপ্তেম্বৰত তেওঁ ৱৰ্ল্ড ফেডাৰেচন ৰেংকিঙৰ শীৰ্ষ ২০টা স্থানত স্থান লাভ কৰিছিল। ২০১৩ চনৰ ১০ আগষ্টত তেওঁ ৱৰ্ল্ড চেম্পিয়নশ্বিপত পদক অৰ্জন কৰে। ২০১৫ চনৰ ৩০ মাৰ্চত সিন্ধুক ভাৰত চৰকাৰে ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰীৰে বিভূষিত কৰে।

## শৈশৱ আৰু প্ৰাথমিক প্ৰশিক্ষণ
পুষৰলা ভেঙ্কট সিন্ধু পি. ভি. ৰমন আৰু পি. বিজয়াৰ কন্যা; - উভয়েই পূৰ্বৰ ভলিবল খেলুৱৈ আছিল। ইয়াৰোপৰি পিতৃ ৰমনে তেওঁৰ ক্ৰীড়াৰ বাবে চৰকাৰৰ পৰা অৰ্জুন পদকো লাভ কৰিছিল। তেওঁৰ পিতৃ পেছাদাৰী ভলিবল খেলিছিল যদিও, সিন্ধুৱে ২০০১ অল ইংলেণ্ড অপেন বেডমিণ্টন চেম্পিয়ন পুল্লেলা গোপীচান্দৰ সাফল্যত অনুপ্ৰাণিত হৈ ভলিবলৰ সলনি বেডমিণ্টন আকোঁৱালী লয়। তেওঁ আঠ বছৰ বয়সৰ পৰাই বেডমিণ্টন খেলিবলৈ আৰম্ভ কৰে। সিন্ধুৱে প্ৰথমে ছেকেন্দ্ৰাবদৰ ইণ্ডিয়ান ৰেলৱেৰ সংকেত প্ৰকৌশল আৰু টেলিযোগাযোগ ইনষ্টিটিউটৰ বেডমিণ্টন ক'ৰ্টত মেহবুব আলীৰ ওচৰত খেলাৰ প্ৰাৰম্ভিক শিক্ষা লয়। পিছত পুল্লেলা গোপীচান্দৰ বেডমিণ্টৱ একাডেমীত যোগদান কৰে। যদিও সিন্ধুৰ কৰ্মজীৱন সম্বন্ধে 'দ্য হিন্দু'ৰ এজন সংবাদদাতাই লিখিছে:
"এয়া সত্য যে তেওঁৰ বাসভৱনৰ পৰা ৫৬ কিমি দূৰত্ব স্বত্বেও তেওঁ দৈনিক সঠিক সময়ত ক'চিং কেম্পত প্ৰৱেশ কৰিছিল, এয়া সম্ভৱতঃ এজন ভাল বেডমিণ্টন খেলুৱৈ হোৱাৰ বাবে তেওঁৰ প্ৰয়োজনীয় কঠোৰ পৰিশ্ৰম আৰু প্ৰতিশ্ৰুতিৰ প্ৰতি তেওঁৰ প্ৰবল ইচ্ছাৰ প্ৰতিফলন। "
গোপীচান্দেও এই প্ৰতিনিধিৰ মতামতকে সমৰ্থন কৰি কৈছিল, "সিন্ধুৰ খেলাৰ সকলোতকৈ আকৰ্ষণীয় বৈশিষ্ট্য হৈছে তেওঁৰ মনোভাৱ আৰু কেতিয়াও নমনাৰ মনোবল"

## সন্মান

### ৰাষ্ট্ৰীয়
* ৰাজীৱ গান্ধী খেলৰত্ন বঁটা(২০১৫-১৬), ভাৰতৰ ক্ৰীড়াক্ষেত্ৰৰ সৰ্বোচ্চ সন্মান।
* পদ্মশ্ৰী, ভাৰতৰ চতুৰ্থ সৰ্বোচ্চ অসামৰিক সন্মান। (২০১৫)
* অৰ্জুন বঁটা (২০১৩)

### অন্যান্য
* FICCI Breakthrough Sportsperson of the Year 2014
* NDTV Indian of the Year 2014।
*  ২০১৫ চনৰ মাকাও অপেন চেম্পিয়নশ্বিপছ জয় কৰা বাবে ভাৰতীয় বেডমিণ্টন সংস্থাৰ তৰফৰ পৰা।
*  ২০১৬ মালায়েছিয়া মাষ্টাৰ্ছ বিজয়ৰ বাবে "ভাৰতীয় বেডমিণ্টন সংস্থা"ৰ তৰফৰ পৰা।

; ২০১৬ গ্ৰীষ্মকালীন অলিম্পিকত ৰূপৰ পদক লাভ কৰা বাবে
*  ছলমান খানৰ তৰফৰ পৰা, অলিম্পিকলৈ যোগ্যতা লাভ কৰা বাবে।
*  তেলঙ্গানা চৰকাৰৰ তৰফৰ পৰা।
*  দিল্লী চৰকাৰৰ পৰা।

## তথ্য সংগ্ৰহ

## বাহ্যিক সংযোগ
* P. V. Sindhu  at Olympic Gold Quest
* P. V. Sindhu  at Gopichand Badminton Academy
* P. V. Sindhu at tournamentsoftware.com

শ্ৰেণী:ভাৰতৰ ব্যক্তি
শ্ৰেণী:ভাৰতৰ বেডমিণ্টন খেলুৱৈ
শ্ৰেণী:অলিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:মহিলা খেলুৱৈ
গ্ৰীষ্মকালীন অলিম্পিক ২০১৬ত ভাৰত

**[[ভাৰত|ভাৰতে]]** ৫ৰ পৰা ২১ আগষ্ট ২০১৬লৈ ব্ৰাজিলৰ ৰিঅ' দ্য জেনেৰিঅ'ত অনুষ্ঠিত হোৱা **[[২০১৬ গ্ৰীষ্মকালীন অলিম্পিক]]**ত অংশগ্ৰহণ কৰিছিল। ১৯০০ চনত পেৰিছত অনুষ্ঠিত গ্ৰীষ্মকালীন অলিম্পিকত ভাৰতৰ অংশগ্ৰহণ সম্পৰ্কে আনুষ্ঠানিক বিতাণ্ডা আছে যদিও ১৯২০ চনৰে পৰা অনুষ্ঠিত প্ৰতিখন গ্ৰীষ্মকালীন অলিম্পিকতেই ভাৰতে অংশগ্ৰহণ কৰি আহিছে।

ভাৰতীয় অলিম্পিক এছচিয়েছনে ৰিঅ' অলিম্পিকলৈ ৰাষ্ট্ৰখনৰ পৰা সৰ্বমুঠ ১১৮ জন ক্ৰীড়াবিদ (২০১২ চনৰ ৮৩ জনীয়া দলটোতকৈ ৩৫ জন অধিক) প্ৰেৰণ কৰিছিল। উক্ত প্ৰতিযোগিতাত ভাৰতে এটা ৰূপ আৰু এটা ব্ৰঞ্জ, মুঠ দুটা পদক অৰ্জন কৰে। বেডমিণ্টনৰ মহিলাৰ একক শাখাত পি. ভি. সিন্ধুয়ে ৰূপৰ পদক আৰু কুস্তিৰ	মহিলাৰ ফ্ৰীষ্টাইল ৬৮ কি.গ্ৰা. শাখাত সাক্ষী মালিকে ব্ৰঞ্জৰ পদক লাভ কৰে।

## পদক বিজয়ী

## প্ৰতিযোগীসকল
২০১৬ চনৰ গ্ৰীষ্মকালীন অলিম্পিকত অংশগ্ৰহন কৰা ক্ৰীড়াবিদসকলৰ তালিকা তলত দিয়া হৈছে। মন কৰিবলাগিব যে ফেঞ্চিং, ফিল্ড হকী, ফুটবল, আৰু হেণ্ডবলৰ সংৰক্ষিত খেলুৱৈ সকলক ইয়াত ধৰা হোৱা নাই:

## তথ্য সংগ্ৰহ

শ্ৰেণী:অলিম্পিকত ভাৰত
ভাৰতীয় অলিম্পিক সংঘ

**ভাৰতীয় অলিম্পিক সংঘ**  হৈছে ভাৰতৰ এনে এটা সংস্থা যি বৰ্তমান ভাৰতৰ পৰা অলিম্পিক গেমছ, এছিয়ান গেমছ আৰু অন্যান্য আন্তঃৰাষ্ট্ৰীয় ক্ৰীড়া সমাৰোহলৈ ক্ৰীড়াবিদ নিৰ্বাচন আৰু প্ৰেৰণ কৰাৰ লগতে এই প্ৰতিযোগিতাত ক্ৰীড়াবিদ সকলক পৰিচালনা কৰে। এই সংঘই কমনৱেলথ গেমছত ভাৰতক প্ৰতিনিধিত্ব কৰিবলৈ ক্ৰীড়াবিদ নিৰ্বাচন কৰা **ভাৰতীয় কমনৱেলথ গেমছৰ সংস্থা** হিচাপেও কাৰ্য কৰে।

## তথ্য সংগ্ৰহ

শ্ৰেণী:ক্ৰীড়া সংস্থা
যোগেশ্বৰ দত্ত

**যোগেশ্বৰ দত্ত** () এজন ভাৰতীয় মল্লযোদ্ধা। তেওঁ ২০১২ গ্ৰীষ্মকালীন অলিম্পিকত পুৰুষৰ ৬০ কেজি ফ্ৰীষ্টাইল মল্লযোদ্ধত একটি ব্ৰঞ্জ পদক জয় কৰিছিল।
## কৰ্মজীৱন
যোগেশ্বৰ দত্ত হাৰিয়ানাৰ চনিপত জিলাৰ বাসিন্দা। তেওঁৰ পিতৃ-মাতৃ শিক্ষকতা কৰে। আঠ বছৰ বয়সৰ পৰা তেওঁ মল্লযোদ্ধ অভ্যাস আৰম্ভ কৰিছিল। তেওঁৰ অনুপ্ৰেৰণা আছিল তেওঁৰ গাঁৱৰ বলৰাজ পাহুৱাল। পিছত তেওঁ প্ৰশিক্ষক ৰামফলৰ ওচৰত প্ৰশিক্ষণ লয়। 

### ২০০৩
যোগেশ্বৰ ২০০৩ কমনৱেলথ মল্লযোদ্ধ চেম্পিয়নশ্বিপত স্বৰ্ণ পদক লাভ কৰে।

### ২০০৪ গ্ৰীষ্মকালীন অলিম্পিক
২০০৪ এথেন্স গ্ৰীষ্মকালীন অলিম্পিকৰ পুৰুষৰ ফ্ৰীষ্টাইল ৫৫ কেজি মল্লযোদ্ধত অংশ গ্ৰহণ কৰি তেওঁ ১৮তম স্থান অধিকাৰ কৰে। 

### ২০০৬ এছিয়ান গেমচ
২০০৬ দোহা এছিয়ান গেমচত অংশ লোৱাৰ ন-দিন আগত যোগেশ্বৰৰ পিতৃবিয়োগ হয়। এই প্ৰতিযোগিতাত আঁঠুত দুখ পায়ো ৬০ কেজি শাখাত তেওঁ ব্ৰঞ্জ পদক জয় কৰিব সক্ষম হয়।

### ২০০৮ গ্ৰীষ্মকালীন অলিম্পিক
এইটো আছিল যোগেশ্বৰৰ দ্বিতীয় অলিম্পিক। তেওঁ ৬০ কেজি শাখাত অংশ লয়। ২০০৮ জেজু চিটি এছিয়ান চেম্পিয়নশ্বিপত স্বৰ্ণ পদক জয় কৰি তেওঁ এই অলিম্পিকত অংশ লোৱাৰ সুযোগ পায়। ২০০৮ গ্ৰীষ্মকালীন অলিম্পিকত যোগেশ্বৰে প্ৰথম ৰাউণ্ডত বিদায় লবলগীয়া হয়। তেওঁ তাত নবম স্থান পাইছিল।

### ২০১০ কমনৱেলথ গেমচ
২০১০ দিল্লী কমনৱেলথ গেমচত যোগেশ্বৰ ভাৰতৰ হৈ স্বৰ্ণ পদক জয় কৰে।

### ২০১২ গ্ৰীষ্মকালীন অলিম্পিক
২০১২ গ্ৰীষ্মকালীন অলিম্পিকত যোগেশ্বৰ পুৰুষৰ ৬০ কেজি বিভাগত ব্ৰঞ্জ পদক পায়। তেওঁ উক্ত অলিম্পিকত পদকজয়ী পঞ্চম গৰাকী ভাৰতীয়।
## সন্মান
### ৰাষ্ট্ৰীয়
* পদ্মশ্ৰী (২০১৩), ভাৰতৰ চতুৰ্থ সৰ্বোচ্চ অসামৰিক সন্মান। 
* ৰাজীৱ গান্ধী খেলৰত্ন বঁটা (২০১২), ভাৰতৰ ক্ৰীড়া জগতৰ সৰ্বোচ্চ সন্মান। 

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ মল্লযোদ্ধা
শ্ৰেণী:অলিম্পিকত পদক বিজয়ী ভাৰতীয়
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
শ্ৰেণী:পদ্মশ্ৰী বঁটা বিজয়ী
দূতী চান্দ

**দূতী চান্দ** (; জন্ম: ৩ ফেব্ৰুৱাৰী ১৯৯৬) এগৰাকী ভাৰতীয় দৌৰবিদ বা স্প্ৰিণ্টাৰ আৰু বৰ্তমান মহিলাৰ ১০০ মিটাৰ ইভেণ্টত জাতীয় ৰেকৰ্ডধাৰী। দূতী গ্ৰীষ্মকালীন অলিম্পিকৰ মহিলাৰ ১০০ মিটাৰ প্ৰতিযোগিতাত নিৰ্বাচিত তৃতীয় গৰাকী ভাৰতীয় মহিলা।
## সৰুকাল আৰু শিক্ষা জীৱন
১৯৯৬ চনৰ ৩ ফেব্ৰুৱাৰীত উৰিষ্যাৰ গোপালপুৰত দূতী চান্দৰ জন্ম হয়। তেওঁৰ পিতৃ চক্ৰধৰ চান্দ আৰু মাতৃ আকুঞ্জি চান্দ। দুখীয়া তাঁতী পৰিয়ালৰ চাৰি ভনীৰ মাজত দূতী তেওঁৰ বায়েক সৰস্বতী চান্দৰ পৰা অনুপ্ৰাণিত হৈছিল। ২০১৩ চনত তেওঁ আইন পঢ়িবলৈ কলিংগ ঔদ্যোগিক প্ৰযুক্তিবিদ্যা প্ৰতিষ্ঠান বিশ্ববিদ্যালয়ত নামভৰ্তি কৰ।

## কৰ্মজীৱন
২০১২ দূতী তিনি ১৮ বছৰ অনুৰ্ধ বিভাগত জাতীয় চেম্পিয়ন হয়। ১০০ মিটাৰ ইভেণ্টত তেওঁ ১১.৮ ছেকেণ্ড সময় লয়। পুনেত অনুষ্ঠিত এছিয়ান এথলেটিকছ চেম্পিয়নশ্বিপৰ ২০০ মিটাৰ প্ৰতিযোগিতায় তেওঁ ২৩.৮১১ ছেকেণ্ড সময়ত সম্পূৰ্ণ কৰি ব্ৰঞ্জ পদক লাভ কৰে। ২০১৩ চনত তেওঁ ১০০ আৰু ২০০ মিটাৰ ইভেণ্টত জাতীয় চেম্পিয়ন হয়।
## কমনৱেলথ গেমচ বিতৰ্ক
কমনৱেলথ গেমচত অংশ গ্ৰহণৰ শেষ পৰ্যায়ত ভাৰতীয় এথলেট ফেডাৰেশ্বনে ঘোষনা কৰে যে হাইপাৰেণ্ডোজেনিজমৰ কাৰণে দূতী মহিলা এথলেট হিচাপে প্ৰতিযোগিতাত অংশগ্ৰহণ কৰিবলৈ নোৱাৰে। কিন্তু দূতীয়ে প্ৰতাৰণা বা ডোপিং কৰিছিল এনেধৰণৰ একো কোৱা হোৱা নাছিল। ভাৰত চৰকাৰে দূতীৰ কাষত থিয় হয় আৰু কোৰ্ট অভ আৰবিট্ৰেচন ফৰ স্পোৰ্টত আপিল কৰা হয়। শেষলৈ দূতী পুনৰ ক্ৰীড়া প্ৰতিযোগিতাত অংশ গ্ৰহণৰ সুযোগ পায়।

## আন্তৰ্জাতিক প্ৰতিযোগিতা
thumb|right|২০১৭ চনৰ এচিয়ান চেম্পিয়নশ্বিপত ব্ৰঞ্জৰ পদক লোৱা অৱস্থাত দুতী চান্দ

## পুৰস্কাৰ আৰু সন্মান
*অৰ্জুন বঁটা, ২০২০
* উৰিষ্যা চৰকাৰৰ পৰা ২০১৮ চনৰ এচিয়ান গেমচত ৰূপৰ পদক পোৱাৰ বাবে ৩ কোটি টকাৰ পুৰস্কাৰ

## ব্যক্তিগত জীৱন
২০১৯ চনত দুতী চান্দে ৰাজহুৱাকৈ ঘোষণা কৰে যে তেও সমলিংগিক, এই কথা মুকলিকৈ স্বীকাৰ কৰা দুতী চান্দ ভাৰতৰ প্ৰথম এথলিট। চান্দে কয় যে ২০১৮ চনত ভাৰতৰ সৰ্বোচ্চ ন্যায়ালয়ে সমকামিতাক অপৰাধ নহয় বুলি কৰা ঐতিহাসিক ৰায়দানে তেওঁক এই কথা ৰাজহুৱা কৰিবলৈ উৎসাহ দিয়ে। অৱশ্যে এই ঘোষণাৰ বাবে তেও নিজৰ গাঁৱত তীব্ৰ সমালোচনাৰ সন্মুখীন হয়

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ এথলীট
শ্ৰেণী:ভাৰতীয় অলিম্পিক প্ৰতিযোগী‎
শ্ৰেণী:এলজিবিটি সম্প্ৰদায়ৰ ব্যক্তি
শ্ৰেণী:অৰ্জুন বঁটা বিজয়ী
শ্ৰেণী:ভাৰতীয় লেচবিয়ান
ছিলঠীয়া নাগৰী

**ছিলঠীয়া নাগৰী লিপি** বা **জালালাবাদী নাগৰী লিপি** (,  *Silôṭi Nagôri*, ছিলটি নাগৰী) হৈছে ছিলঠীয়া ভাষা লিখাৰ বিলাকৰ মাজৰ এবিধ লিপি। এই লিপিবিধ বিলুপ্তপ্ৰায়, ইয়াৰ কাৰণ হৈছে বঙালী বৰ্ণমালাৰ প্ৰসাৰ। বিশেষকৈ বাংলাদেশৰ স্বাধীনতাৰ পিছত ইয়াক বঙালী ভাষাৰ এবিধ উপভাষা বুলি ধৰা হৈছিল আৰু সেইবাবে ইয়াৰ বাবে নিজা কোনো লিপি থকাৰ প্ৰয়োজন বোধ কৰা হোৱা নাছিল। সেইবাবে ছিলঠীয়া ভাষাৰ বাবে পূৰ্বী নাগৰী লিপি (বঙালী-অসমীয়া লিপি) গ্ৰহণ কৰা হৈছিল যি বিধ অসমীয়া আৰু বঙালী ভাষাৰ বাবে ব্যৱহাৰ কৰা হয়। ছিলঠীয়া নাগৰী লিপিক জালালাবাদী নাগৰী, মছলমানী নাগৰী আৰু ফুল নাগৰী বুলিও জনা যায়।

## বৰ্ণমালা
ছিলঠীয়া নাগৰী লিপিত মুঠ ৩২টা আখৰ চিনাক্ত কৰা হৈছে। ইয়াৰে ৫টা স্বৰবৰ্ণ আৰু আৰু ২৭টা ব্যঞ্জনবৰ্ণ। 
### স্বৰবৰ্ণ
ছিলঠীয়া নাগৰী লিপিৰ সৰ্বসম্মত স্বৰবৰ্ণ সংখ্যা আছিল ৫টা। যদিও বিভিন্ন গ্ৰন্থত আৰু কেইটামান স্বৰবৰ্ণৰ উল্লেখ পোৱা যায়। যেনেদৰে, শ্ৰী অচ্যুতচৰণ চৌধুৰীৰ *শ্ৰীহট্টেৰ ইতিবৃত্ত* (শ্ৰীহট্টৰ/ছিলঠৰ ইতিবৃত্ত) কিতাপৰ পৰিশিষ্টত "শ্ৰীহট্টেৰ মোছলমানী নাগৰাক্ষৰ" শিৰোনামত উল্লেখ কৰা নাগৰী বৰ্ণমালাত স্বৰবৰ্ণ দেখা যায় ৬টা। তাত সৰ্বসম্মত ৫টা বৰ্ণৰ লগতে "ঐ" উচ্চাৰণৰ আৰু এটা চিহ্নৰ উল্লেখ আছে। উল্লেখ্য যে, বৰ্ণমালাৰ স্বৰবৰ্ণৰ আশ্ৰসমূহৰ ধাৰাবাহিকতা হুবহু অসমীয়া বৰ্ণমালা আৰু বঙালী বৰ্ণমালাৰ ধাৰাবাহিকতাৰ অনুসৰণ নকৰে। 

### ব্যঞ্জনবৰ্ণ
ছিলঠীয়া নাগৰী লিপিত ২৭টা ব্যঞ্জনবৰ্ণ আছে। ইয়াৰ বাহিৰেও বিভিন্ন প্ৰতীক এই লিপিত অন্তৰ্ভুক্ত হৈছে। 

### স্বৰচিহ্ন আৰু অন্যান্য বৰ্ণ

### সংখ্যা

## নমুনা পাঠ
thumb|right|200px|১৯ শতিকাৰ মাজত ছিলঠৰ চাদেক আলিৰ দ্বাৰা ৰচিত "হালতুন্নবি" (Halot-un-Nobi) কিতাপৰ প্ৰচ্ছেদ।
**ছিলঠীয়া নাগৰী লিপিত ছিলঠীয়া ভাষা**
:**<span style="font-family: 'Surma'; ">ꠗꠣꠞꠣ</span> ১:** ꠢꠇꠟ ꠝꠣꠘꠥ ꠡꠣꠗꠤꠘꠜꠣꠛꠦ ꠢꠝꠣꠘ ꠁꠎ꠆ꠎꠔ ꠀꠞ ꠢꠇ ꠟꠁꠀ ꠙꠄꠖꠣ ‘ꠅꠄ। ꠔꠣꠞꠣꠞ ꠛꠤꠛꠦꠇ ꠀꠞ ꠀꠇꠟ ꠀꠍꠦ। ꠅꠔꠣꠞ ꠟꠣꠉꠤ ꠢꠇꠟꠞ ꠄꠇꠎꠘꠦ ꠀꠞꠇꠎꠘꠞ ꠟꠉꠦ ꠛꠤꠞꠣꠖꠞꠤꠞ ꠝꠘ ꠟꠁꠀ ꠀꠌꠞꠘ ꠇꠞꠣ ꠃꠌꠤꠔ। 
**বঙালী লিপিত ছিলঠীয়া ভাষা**
:**ধাব়া ১:** হকল মানু স্বাধীনভাবে হমান ইজ্জত আব় হক লইয়া পয়দা ‘অয়। তাব়াব় বিবেক আব় আকল আছে। অতাব় লাগি হকলব় একজনে আব়কজনব় লগে বিব়াদব়িৰ মন লইয়া আচব়ণ কব়া উচিত। 
**অসমীয়া অনুবাদ**
:

## ইউনিক’ড
ইউনিক’ডৰ ২০০৫ চনৰ মাৰ্চত প্ৰকাশিত ৪.১ সংস্কৰণত ছিলঠীয়া নাগৰী লিপিক অন্তৰ্ভুক্ত কৰা হয়। ছিলঠীয়া নাগৰীৰ ইউনিক’ড ব্লকটো U+A800 ৰ পৰা U+A82F ক'ড বিন্দুলৈ বিয়পি আছে। 

শ্ৰেণী:লিপি
শ্ৰেণী:ছিলেটী
লক্ষ্মীৰাণী মাঝি

**লক্ষ্মীৰাণী মাঝি** (; জন্ম: ২৬ জানুৱাৰী ১৯৮৯) হৈছে এগৰাকী ভাৰতীয় বাঁওহতীয়া ৰিকাৰ্ভ ধনুৰ্বিদ।

## প্ৰাৰম্ভিক জীবন
লক্ষ্মীৰাণী চাওঁতাল গোষ্ঠীৰ অন্তৰ্ভুক্ত; ঝাৰখণ্ডৰ পূৰ্ব সিংভূম জিলাৰ বাগোলা গাঁৱত বাস কৰিছিল। আৰ্চাৰী একাডেমিয়ে নিৰ্বাচন কৰা তেওঁৰ বিদ্যালয় পৰিদৰ্শন কৰিবলৈ আহোঁতে তেওঁৰ জীৱনলৈ প্ৰথম ধনুখেলৰ সুযোগ আহে। বৰ্তমান লক্ষ্মীৰাণী চত্তিছগড়ৰ বিলাসপুৰত ভাৰতীয় ৰেল বিভাগত কৰ্মৰত।

## উল্লেখ্যযোগ্য সাফল্যসমূহ
ডেনমাৰ্কৰ ক'পেনহেগেনত অনুষ্ঠিত ২০১৫ বিশ্ব ধনু প্ৰতিযোগিতাত লক্ষ্মীৰাণীয়ে ৰূপৰ পদক জয় কৰে। এই প্ৰতিযোগিতাত তেওঁ ব্যক্তিগত ৰিকাৰ্ভ ইভেণ্ট আৰু দলগত ৰিকাৰ্ভ ইভেণ্টত প্ৰতিদ্বন্দ্বিতা কৰিছিল।

তেওঁ ২০১৬ ৰিঅ' অলিম্পিকৰ যোগ্যতা অৰ্জনকাৰী ভাৰতীয় দলৰ সদস্যা। ৰিঅ'ত লক্ষ্মীৰাণী মাঝি, বোম্বাইলা দেবী আৰু দীপিকা কুমাৰীকলৈ গঠিত ভাৰতীয় মহিলা ৰিকাৰ্ভ দলে স্থান নিৰ্ণায়ক ৰাউণ্ডত সপ্তম স্থান দখল কৰে। তেওঁলোকে ৰাউণ্ড অফ চিক্সটিন মেচত কলম্বিয়াক হৰুৱাই অন্তিম আঠত স্থান লাভ কৰে যদিও কোৱাৰ্টাৰ ফাইনেলত ৰাছিয়াৰ হাতত পৰাস্তহৈ অলিম্পিকৰ পৰা বিদায় লয়।

ব্যক্তিগত ইভেণ্টৰ স্থান নিৰ্ণায়ক ৰাউণ্ডত লক্ষ্মীৰাণীয়ে ৪৩তম স্থান লাভ কৰে। পৰৱৰ্তী ৰাউণ্টত তেওঁ স্লোভাকিয়াৰ আলেকজেণ্ড্ৰা লংগোভাৰ হাতত পৰাস্ত হয়।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ ধনুৰ্বিদ
শ্ৰেণী:ভাৰতীয় অলিম্পিক প্ৰতিযোগী
ঙুল্ট্ৰুম (ভূটান)

**ঙুল্ট্ৰুম **(/əŋˈɡʌltrəm/; ISO 4217 code: BTN) (Dzongkha: དངུལ་ཀྲམ) ১৯৭৪ৰ পাছৰ ভূটানৰ মুদ্ৰা। এশ চেৰ্টামে (১৯৭৯লৈকে ধাতুৰ মুদ্ৰাত চেৰ্টমছ হিচাপে লিখিত) ১ ঙুল্ট্ৰুম। 

## ইতিহাস
১৯৭৪ চনত ঙুল্ট্ৰুম চিনাকি কৰা হয়, টকাৰ সলনি। এক ঙুল্ট্ৰুম এক ভাৰতীয় টকাৰ সমান আছিল। 

১৯৬০ৰ দশকত ভাৰতে ভূটানক অৰ্থনৈতিক বিকাশত ভালেমান সহায় কৰিছিল। ঙুল্ট্ৰুমক কেৱল ভাৰতীয় টকাৰেহে সলাব পৰা যায়, আন মুদ্ৰাৰে সলাব পৰা নাযায়। 

### বেংকন'ট
জুন ২ ১৯৭৪ত ঙুল্ট্ৰুম ন'ট চিনাকি কৰা হৈছিল, ভূটানৰ ৰাজকীয় চৰকাৰৰ দ্বাৰা। প্ৰথমে ১, ৫ আৰু ১০ ঙুল্ট্ৰুম আৰু ১৯৭৮ত ২, ২০, ৫০ আৰু ১০০ ঙুল্ট্ৰুম ন'ট আগভোৱা হ'ল। ১৯৮২ত ৰয়েল মনিটেৰি অথৰিটি অৱ ভূটান এক্টৰ পাছত ১৯৮৩লৈকে ৰয়েল মনিটেৰি অথৰিটিয়ে ন'ট প্ৰকাশ কৰা নাছিল। শেহতীয়াকৈ ২০০৬ চনত ১, ৫, ১০, ২০, ৫০, ১০০, ৫০০ আৰু ১০০০ ঙুল্ট্ৰুম ন'ট প্ৰকাশ কৰা হ'ল এই সংস্থাৰ দ্বাৰা। 

## টোকা



## তথ্য সংগ্ৰহ

শ্ৰেণী:মুদ্ৰা
শ্ৰেণী:ভূটান
থোনাকল গোপী

**থোনাকল গোপী** (জন্ম: ২৪ মে' ১৯৮৮) এজন ভাৰতীয় এথলীট। তেওঁ ২০১৬ চনৰ ব্ৰাজিলৰ ৰিঅ ডি জেনেৰিঅত অনুষ্ঠিত গ্ৰীষ্মকালীন অলিম্পিকৰ মাৰাথথন দৌৰ প্ৰতিযোগিতা অংশ গ্ৰহণ কৰিছিল। তেওঁ বৰ্তমান ভাৰতীয় সেনা বাহিনীত কৰ্মৰত।

## কৰ্মজীৱন
২১ বছৰ বয়সত তেওঁ হায়দৰাবাদৰ আৰ্মি আৰ্টিলাৰি চেণ্টাৰত হাবিলদাৰ পদত যোগ দিয়ে আৰু নমহীয়া সেনা প্ৰশিক্ষণ গ্ৰহণ কৰে। ২০১৪ চনত জাতীয় উন্মুক্ত এথলেটিকচত তেওঁ স্বৰ্ণ পদক জয় কৰে আৰু ২০১৬ চনৰ দক্ষিণ এছিয়ান ক্ৰীড়াত ৰেকৰ্ডসহ স্বৰ্ণ পদক জয় কৰে।

## ৰেকৰ্ড

## ব্যক্তিগত জীৱন
গোপীৰ জন্ম সাধাৰণ কৃষক পৰিয়ালত হৈছিল। শৈশৱৰ পৰায়ে তেওঁ পিতৃ-মাতৃক ধান আৰু আদা খেতিত সহায় কৰিছিল। কাক্কাভায়াল চৰকাৰী উচ্চ মাধ্যমিক বিদ্যালয়ত গোপী পঢ়া-শুনা কৰিছিল। কেৰালাৰ কথামাংগালামত অৱস্থিত মাৰ আথানাচিয়াচ কলেজত তেওঁ অৰ্থনীতি বিষয়ত নামভৰ্তি কৰিছিল। কিন্তু তৃতীয় বৰ্ষত পঢ়া-শুনা এৰি ভাৰতীয় সেনাত যোগ দিয়ে। তেওঁৰ ৰাজ্য কেৰালাৰ পৰা সবাতোকৈ বেছি সংখ্যক ভাৰতীয় এথলীট বিভিন্ন আন্তঃৰাষ্ট্ৰীয় ক্ৰীড়াত ভাৰতক প্ৰতিনিধিত্ব কৰি আহিছে।

গোপী তেওঁৰ পৰিয়ালৰ একমাত্ৰ উপাৰ্জনক্ষম ব্যক্তি। প্ৰতিমাহে জোতা কিনাৰ টকাৰ বাদে বেতনৰ গোটেই টকা তেওঁ পৰিয়ালক দিয়ে। ২০১৬ চনৰ মধ্য পৰ্যন্ত তেওঁৰ কোনো কৰ্পোৰেট স্পন্সাৰ নাছিল।

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতৰ এথলীট
শ্ৰেণী:ভাৰতীয় অলিম্পিক প্ৰতিযোগী‎
অভিনৱ বিন্দ্ৰা

**অভিনৱ বিন্দ্ৰা** (; জন্ম: ২৮ ছেপ্তেম্বৰ ১৯৮২) দেৰাডুনত জন্মগ্ৰহণ কৰে। তেওঁ হৈছে বিশ্ব চেম্পিয়নশ্বিপ আৰু অলিম্পিক গেমছত স্বৰ্ণ পদক বিজয়ী এজন ভাৰতীয় শ্বুটাৰ। তেওঁ সাধৰণতে ১০ মিটাৰ এয়াৰ ৰাইফল বিভাগত প্ৰতিদণ্ডিতা কৰে। বিন্দ্ৰা ২০০৮ বেইজিং অলিম্পিক গেমছত প্ৰথম ভাৰতীয় ক্ৰীড়াবিদ হিচাপে ব্যক্তিগত ইভেণ্টত স্বৰ্ণ পদক জিকে। এয়া আছিল ১৯৮০ বৰ্ষৰ পাছত ভাৰতৰ প্ৰথম স্বৰ্ণ বিজয়, সেইবাৰ পুৰুষ ফিল্ড হকী দলে স্বৰ্ণ পদক জিকিছিল।
বিন্দ্ৰা হৈছে বিশ্ব চেম্পিয়নশ্বিপ আৰু অলিম্পিক গেমছ উভয় প্ৰতিযোগিতাত বৰ্তমানলৈকে স্বৰ্ণ পদক লাভ কৰা একমাত্ৰ খেলুৱৈ। ২০০৮ বেইজিং গেমছৰ আগেয়ে তেওঁ ২০০৬ আইএছএছএফ বিশ্ব শ্বুটিং চেম্পিয়নশ্বিপত স্বৰ্ণ জিকিছিল। ইয়াৰোপৰি বিন্দ্ৰাই ২০১৪ কমনৱেলথ গেমছতো স্বৰ্ণ জিকিছে।
## কৰ্মজীবন
### প্ৰাথমিক বছৰ
বিন্দ্ৰা ১৯৮২ চনৰ ২৮ ছেপ্টেম্বৰত পঞ্জাবি শিখ পৰিয়ালত জন্মগ্ৰহণ কৰে। তেওঁৰ শিক্ষা জীবন আৰম্ভ হয় দি ডন স্কুলত। দুবছৰৰ পিছত তাৰ পৰা চণ্ডীগড়ৰ ছেণ্ট ষ্টিফেন স্কুলত ভৰ্তি হয় আৰু ২০০০ চনত তাৰ পৰাই গেজুৱেছন সম্পন্ন কৰে।
### উল্লেখযোগ্য আন্তৰ্জাতিক কৰ্ম
১৫ বছৰ বয়সত বিন্দ্ৰা ১৯৯৮ কমনৱেলথ গেমছত অংশগ্ৰহণ কৰে, তেওঁ আছিল এই গেমছৰ ইতিহাসৰ সকলোতকৈ কনিষ্ঠ ক্ৰীড়াবিদ। ২০০১ মিউনিখ বিশ্ব কাপত তেওঁ নতুন যুব অভিলেখেৰে ব্ৰঞ্জ পদক জিকে, স্ক'ৰ আছিল ৫৯৭/৬০০। ইয়াৰোপৰি বিন্দ্ৰা ২০০০ গ্ৰীষ্মকালীন অলিম্পিকৰো সকলোতকৈ কনিষ্ঠ অংশগ্ৰহণকাৰী আছিল।
২০০১ চনলৈকে তেওঁ বিভিন্ন আন্তৰ্জাতিক প্ৰতিযোগিতাত ৬টা স্বৰ্ণ পদক জিকে। ২০০০ চনত বিন্দ্ৰা অৰ্জুন পুৰস্কাৰ আৰু ২০০১ চনত ৰাজীব গান্ধী খেলৰত্ন পুৰস্কাৰেৰে ভূষিত হয়।
তেওঁ ২০০২ মানচেষ্টাৰ কমনৱেলথ গেমছত এয়াৰ ৰাইফল বিভাগত পুৰুষৰ দ্বৈত ইভেণ্টত স্বৰ্ণ পদক জিকে। লগতে ব্যক্তিগত ইভেণ্টতো ৰূপৰ পদক জিকে।
২০০৪ এথেন্স অলিম্পিকত বিন্দ্ৰাই অলিম্পিক অভিলেখ ভঙ্গ কৰা সত্ত্বেও কোনো পদক জিকিব নোৱাৰিলে। তেওঁ ৫৯৭ নম্বৰ লাভ কৰি তৃতীয় স্থানত থাকে, আনহাতে কিনান জু (৫৯৯ নতুন অলিম্পিক অভিলেখ) প্ৰথম আৰু উ. লি. জি. (৫৯৮) দ্বিতীয় স্থানত থাকে। ফাইনেলত, অভিনৱে ৯৭.৬ পয়ণ্টত শেষ খেল সামৰে আৰু ১০০তকৈ কম নম্বৰ পোৱা তেওঁ একমাত্ৰ খেলুৱৈ হিচাৰে তৃতীয় স্থানৰ পৰা সপ্তম স্থানলৈ অৱনমিত হয়।
২৪ জুলাই ২০০৬ত, বিন্দ্ৰাই প্ৰথম ভাৰতীয় শ্বুটাৰ হিচাপে ৱৰ্ল্ড চেম্পিয়নশ্বিপত স্বৰ্ণ পদক জিকে। ইয়াৰ আগেয়ে ১৯৬২ চনত কাৰণি সিঙে ৱৰ্ল্ড চেম্পিয়নশ্বিপত স্বৰ্ণ পদক জিকিছিল।
২০০৬ মেলব'ৰ্ন কমনৱেলথ গেমছৰ দ্বৈত বিভাগত স্বৰ্ণ তথা একক বিভাগত ব্ৰঞ্জ পদক লাভ কৰে। আঘাতৰ বাবে বিন্দ্ৰাই দোহাত অনুষ্ঠিত ২০০৬ এছিয়ান গেমছত অংশগ্ৰহণ কৰিব নোৱাৰিছিল।
### ব্যবসায়িক কৰ্মজীবন
অভিনৱ বিন্দ্ৰা যুক্তৰাষ্ট্ৰেৰ কলোৰাডো বিশ্ববিদ্যালয়ৰ পৰা ব্যবসায় প্ৰশাসন বিষয়ত স্নাতক ডিগ্ৰী অৰ্জন কৰে। বৰ্তমান তেওঁ অভিনৱ ফাৰটুৰিষ্টিকছৰ চি.অ' হিচাপে দায়িত্ব পালন কৰি আছে।
## পুৰস্কাৰ আৰু স্বীকৃতি
* ২০০০ – অৰ্জুন বঁটা
* ২০০১ – মেজৰ ধ্যান চান্দ খেলৰত্ন বঁটা (ভাৰতৰ সৰ্বোচ্চ ক্ৰীড়া পুৰস্কাৰ)
* ২০০৯ – পদ্মভূষণ
* ২০১১ – ভাৰতৰ আঞ্চলিক সেনাবাহিনীৰ অনাৰি লেফটেনেণ্ট কৰ্ণেল।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ ক্ৰীড়া শ্বুটাৰ
শ্ৰেণী:অলিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
শ্ৰেণী:পদ্মভূষণ বঁটা বিজয়ী
লিয়েণ্ডাৰ পেজ

**লিয়েণ্ডাৰ পেজ** (; সম্পূৰ্ণ নাম: লিয়েণ্ডাৰ আদ্ৰিয়ান পেজ) এজন ভাৰতীয় টেনিছ খেলুৱৈ। ১৯৭৩ চনৰ ১৭ জুনত তেওঁৰ কলকাতাত জন্ম হয়। কলকাতাতেই তেওঁ ডাঙৰ-দীঘল হয়। তেওঁৰ মাতৃ জেনিফাৰ পেজ এগৰাকী বিখ্যাত বাস্কেটবল খেলুৱৈ আছিল আৰু ১৯৮০ চনৰ এছিয় বাস্কেটবল প্ৰতিযোগিতাত তেওঁ ভাৰতীয় দলক নেতৃত্ব দিছিল। পিতৃ ভাচ পেজ ব্ৰঞ্জপদক জয়ী ১৯৭২ মিউনিক অলিম্পিক দলৰ হকী খেলুৱৈ। লিয়েণ্ডাৰ পেজ তেওঁৰ মাতৃৰ দিশৰ পৰা কবি মাইকেল মধুসূদন দত্তৰ বংশধৰ।

## কৰ্মজীৱন
১৯৮৫ চনত লিয়েণ্ডাৰে মাদ্ৰাজৰ ব্ৰিটেনিয়া টেনিছ একাডেমীত যোগদান কৰে। তেওঁ পেশাদাৰী টেনিছ খেলুৱৈ হিচাপে ১৯৯১ চনত প্ৰথমে আত্মপ্ৰকাশ কৰে। ১৯৯১ চনত লিয়েণ্ডাৰ পেজ ইউএচ অপেন আৰু জুনিয়ৰ উইম্বলেডনত জয় লাভ কৰে। ১৯৯২ চনত তেওঁ ৰমেশ কৃষ্ণনৰ লগত বাৰ্চিলনা অলিম্পিকৰ দ্বৈত প্ৰতিযোগিতাত কোৱাৰ্টাৰ ফাইনেল পৰ্যন্ত আগ বাঢ়ে। ১৯৯৬ চনৰ আটলাণ্টা অলিম্পিকত ফাৰ্নান্দ মেলিজেনিক পৰাজিত কৰি ব্ৰঞ্জ পদক লাভ কৰে। সেই বছৰ তেওঁ ৱৰ্ল্ড জুনিয়ৰ ৰেংকিংত প্ৰথম স্থান পায়ো। উইম্বলডন জুনিয়ৰ খিতাপ জয়ে পেজক আন্তৰ্জাতিক পৰিচিতি প্ৰদান কৰে। মহেশ ভূপতিৰ লগত তেওঁ বিশ্ব ডাবলচ টেনিছত দীৰ্ঘসময় প্ৰথম স্থান ধৰি ৰাখে।

ভাৰতৰ অন্যতম অনন্য ক্ৰীড়াব্যক্তিত্ব হিচাপে তেওঁক দেশৰ সৰ্বোচ্চ ক্ৰীড়া সন্মান ৰাজীৱ গান্ধী খেলৰত্ন বঁটা (১৯৯৬-১৯৯৭) প্ৰদান কৰা হয়। ২০০১ চনত ভাৰত চৰকাৰে তেওঁক পদ্মশ্ৰী বঁটা প্ৰদান কৰে।

## গ্ৰেণ্ড শ্লাম খিতাপ
### পুৰুষৰ ডাবলচ বিভাগ
* ফ্ৰেঞ্চ অপেন ১৯৯৯
* উইম্বলডন ১৯৯৯
* ফ্ৰেঞ্চ অপেন ২০০১
### মিশ্ৰ ডাবলচ বিভাগ
* উইম্বলডন ১৯৯৯
* অষ্ট্ৰেলিয়া অপেন ২০০৩
* উইম্বলডন ২০০৩
* উইম্বলডন ২০১০

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ টেনিছ খেলুৱৈ
শ্ৰেণী:অলিম্পিকত পদক বিজয়ী ভাৰতীয়
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:অৰ্জুন বঁটা বিজয়ী
ললিতা বাবৰ

**ললিতা বাবৰ** ( জন্ম: ২ জুন, ১৯৮৯) এগৰাকী ভাৰতীয় দীৰ্ঘ দূৰত্ব দৌৰবিদ। তেওঁ মহাৰাষ্ট্ৰৰ চতাৰা জিলাৰ এখন সৰু গাঁৱত জন্মগ্ৰহণ কৰিছিল। তেওঁ সাধাৰণতে ৩০০০ মিটাৰ ষ্টিপলচেজ বিভাগত প্ৰতিদ্বন্দ্বিতা কৰে আৰু বৰ্তমান ভাৰতৰ জাতীয় ৰেকৰ্ড ধাৰী তথা একে ইভেণ্টত এছিয়ান চেম্পিয়নশ্বিপ বিজয়ী।

ফেডাৰেশ্বন অব ইণ্ডিয়ান চেম্বাৰ অব কমাৰ্চ এণ্ড ইণ্ডাষ্ট্ৰী, এফ.আই.চি.চি.আই আৰু ভাৰতৰ ক্ৰীড়া আৰু যুৱ কল্যাণ মন্ত্ৰণালয় কৰ্তৃক ভাৰতীয় ক্ৰীড়া পুৰস্কাৰ ২০১৫ প্ৰদান কালত বাবৰক বৰ্ষশ্ৰেষ্ঠ ক্ৰীড়াব্যক্তিত্ব ঘোষণা কৰা হয়। তেওঁ অংলিয়ান মেডেল হাণ্ট কোম্পানি কৰ্তৃক সমৰ্থিত।

## প্ৰাৰম্ভিক জীৱন
ললিতা শিৱাজী বাবৰ ভাৰতৰ মহাৰাষ্ট্ৰ ৰাজ্যেৰ চাতাৰা জিলাৰ এক কৃষক পৰিয়ালত জন্মগ্ৰহণ কৰে। তেওঁৰ গাওঁখন খৰাংপিড়ীত অঞ্চলত অন্তৰ্গত।

বাবৰে তেওঁৰ কৰ্মজীৱন দীৰ্ঘ দূৰত্বৰ দৌৰবিদ হিচাপে আৰম্ভ কৰে। পুনে চহৰত অনুষ্ঠিত ২০১৫ জাতীয় চেম্পিয়নশ্বিপত তেওঁ প্ৰথম স্বৰ্ণ পদক জিকে।

তেওঁ বৰ্তমান দিল্লী ভিত্তিক ক্ৰীড়া ব্যৱস্থাপনাকাৰী কোম্পানী অংলিয়ান মেডেল হাণ্ট কোম্পানীৰ অৰ্থৰে কৰ্মজীৱন পৰিচালনা কৰে।

## কৰ্মজীৱন
২০১৫ এছিয়ান এথলেটিকচ চেম্পিয়নশ্বিপত বাবৰ স্বৰ্ণ পদক জিকে। তাত তেওঁৰ লিপিবদ্ধ সময় আছিল জাতীয় ৰেকৰ্ড ৯:৩৪:১৩। তাৰপিছত তেওঁ গ্ৰীষ্মকালীন অলিম্পিক ২০১৬ যোগ্যতা অৰ্জন কৰে।

তেওঁ বেইজিংত ২০১৫ ৱৰ্ল্ড এথলেটিকচ চেম্পিয়নশ্বিপত অংশগ্ৰহণ কৰে আৰু বাছনিপৰ্বত ৯:২৭:৮৬ সময় লৈ পুনৰ জাতীয় ৰেকৰ্ড ভংগ কৰে। এইটো আছিল ষ্টিপলচেজ ইভেণ্টৰ ফাইনেলত প্ৰথম ভাৰতীয় নাৰীৰ প্ৰতিদ্বন্দ্বীতা। তাত তেওঁ অষ্টম স্থান লাভ কৰে।
## প্ৰতিযোগিতাত ৰেকৰ্ড

## তথ্য সংগ্ৰহ

## বহিঃসংযোগ
* ললিতা বাবৰৰ ফেচবুক পৃষ্ঠা

শ্ৰেণী:ভাৰতৰ ব্যক্তি
শ্ৰেণী:ভাৰতৰ এথলীট
শ্ৰেণী:ভাৰতীয় অলিম্পিক প্ৰতিযোগী‎
অতনু দাস

**অতনু দাস** (; জন্ম: ৫ এপ্ৰিল ১৯৯২) হৈছে এজন ভাৰতীয় ধনুৰ্বিদ। তেওঁ আৰ্চাৰীৰ ল'ৰাৰ একক, দলগত ৰিকাৰ্ভ আৰু মিশ্ৰ ইভেণ্টত ভাৰতক প্ৰতিনিধিত্ব কৰে। তেওঁ ২০০৮ চনত প্ৰথম আন্তৰ্জাতিক খেলত অংশগ্ৰহণ কৰিছিল। বৰ্তমান বিশ্ব আৰ্চাৰীত তেওঁৰ ২২ তম স্থান দখল কৰি আছে। ২০২০ চনত তেওঁক ভাৰত চৰকাৰে অৰ্জুন বঁটা প্ৰদান কৰে।

## উল্লেখযোগ্য ঘটনা সমূহ
২০১৩ চনত কলম্বিয়াত অনুষ্ঠিত বিশ্বকাপ মিশ্ৰ দল ইভেণ্টত অতনুৱে দীপিকা কুমাৰীৰ লগত এটি ব্ৰঞ্জ পদক পাইছিল। বৰ্তমান তেওঁ কলিকতাস্থিত ভাৰত পেট্ৰ'লিয়াম কৰ্পৰেচন লিমিটেডত চাকৰি কৰে।

অতনু ভাৰতৰ এজন আশাপ্ৰদ প্ৰতিভা, তেওঁ মাত্ৰ ১৪ বছৰ বয়সৰ পৰাই ধনুৰ্বিদ্যাৰ প্ৰশিক্ষণ আৰম্ভ কৰিছিল। ২০০৮ চনত তেওঁ টাটা আৰ্চিৰী একাডেমিত ভৰ্ত্তি হয় আৰু তাত তেওঁক কোৰিয়ান প্ৰশিক্ষক লিম চাই উঙে প্ৰশিক্ষণ প্ৰদান কৰিছিল।

## অন্যান্য সাফল্য
*  পুৰুষৰ একক ৰিকাৰ্ভ বিভাগ, ছিনিয়ৰ নেচনেল আৰ্চাৰী চেম্পিয়নশ্বিপ, ভাৰত, ২০১৪
*  পুুৰুষৰ দলগত ৰিকাৰ্ভ বিভাগ, এছিয়ান আৰ্চাৰী গ্ৰেণ্ড প্ৰিস্ক, থাইলেণ্ড, ২০১৩ [সংগী ৰাহুল বন্দ্যোপাধ্যায় আৰু বিনোদ ছউয়ান্সি]
*  ৰিকাৰ্ভ মিশ্ৰ দল বিভাগ, এছিয়ান আৰ্চাৰী গ্ৰেণ্ড প্ৰিস্ক, থাইলেণ্ড ২০১১ [সংগী বোম্বাইলা দেৱী লাইশ্ৰাম]
*  পুৰুষৰ একক ৰিকাৰ্ভ বিভাগ, এছিয়ান আৰ্চাৰী গ্ৰেণ্ড প্ৰিস্ক, থাইলেণ্ড, ২০১৩
*  ৰিকাৰ্ভ মিশ্ৰ দল বিভাগ, তৃতীয় এছিয়ান গ্ৰেণ্ড প্ৰিস্ক, ঢাকা, বাংলাদেশ, ২০১১ [সংগী ৰিমিল বুৰিউলি]
*  পুৰুষৰ দলগত ৰিকাৰ্ভ বিভাগ, তৃতীয় এছিয়ান গ্ৰেণ্ড প্ৰিস্ক, ঢাকা, বাংলাদেশ, ২০১১
*  পুৰুষৰ দলগত ৰিকাৰ্ভ বিভাগ, ৩৪তম নেচনেল গেমছ, জামছেদপুৰ, ভাৰত ২০১১
*  পুৰুষৰ দলগত ৰিকাৰ্ভ বিভাগ, ৩১ তম ছাহাৰা ছিনিয়ৰ নেচনেল আৰ্চাৰী চেম্পিয়নশ্বিপ, বিজয়উৰা, ভাৰত, ২০১১
*  জুনিয়ৰ ল'ৰাৰ দলগত ৰিকাৰ্ভ বিভাগ, য়ুথ ৱৰ্ল্ড চেম্পিয়নশ্বিপ, পোলেণ্ড, ২০১১
*  ল'ৰাৰ দলগত ৰিকাৰ্ভ বিভাগ, ৩৩ তম জুনিয়ৰ নেচনেল আৰ্চাৰী চেম্পিয়নশ্বিপ, নতুন দিল্লী, ভাৰত ২০১০

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:ভাৰতৰ ধনুৰ্বিদ
শ্ৰেণী:ভাৰতীয় অলিম্পিক প্ৰতিযোগী
শ্ৰেণী:অৰ্জুন বঁটা বিজয়ী